Xalqaro yoʻllarda tashish daftarchasini qoʻllagan holda yuklarni xalqaro tashish sohasidagi ayrim normativ-huquqiy hujjatlarni tasdiqlash toʻgʻrisida
(resolution, 2025-02-28)

Oʻzbekiston Respublikasi Prezidentining “Davlat huquqiy siyosatini amalga oshirishda adliya organlari va muassasalari faoliyatini yanada takomillashtirish chora-tadbirlari toʻgʻrisida” 2020-yil 19-maydagi PF-5997-son Farmoniga muvofiq, shuningdek, 1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasidan kelib chiqadigan Oʻzbekiston Respublikasining majburiyatlarini amalga oshirish maqsadida Vazirlar Mahkamasi qaror qiladi: 1. Oʻzbekiston Respublikasi Oliy Majlisining “1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasiga qoʻshilish haqida” 1995-yil 31-avgustdagi 131-I-son Qaroriga muvofiq Oʻzbekiston Respublikasi 1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasiga qoʻshilganligi maʼlumot uchun qabul qilinsin. 2. Quyidagilar: xalqaro yoʻllarda tashish tartib-taomillarini qoʻllash shartlarini, tovarlar Oʻzbekiston Respublikasi hududiga olib kirilganda va Oʻzbekiston Respublikasi hududidan olib chiqilganda bojxona rasmiylashtiruvi tartibini, Oʻzbekiston Respublikasi hududi orqali tranzit tashishlarni amalga oshirishda bojxona rasmiylashtiruvi tartibini, xalqaro yoʻllarda tashish daftarchasini toʻldirish, rasmiylashtirish va undan foydalanish qoidalarini, bu borada kafolat uyushmasi bilan oʻzaro hamkorlik qilish tartibini nazarda tutuvchi 1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasini qoʻllash haqidagi nizom 1-ilovaga muvofiq; xalqaro yoʻllarda tashish daftarchasidan foydalanish uchun ruxsatnoma olish talablari va shartlarini, xalqaro yoʻllarda tashish daftarchasidan foydalanishga ruxsatnoma olish, unga oʻzgartirish kiritish yoki uni bekor qilish tartibini nazarda tutuvchi Oʻzbekiston Respublikasi tashuvchilariga Xalqaro yoʻllarda tashish daftarchasidan foydalanish uchun ruxsatnoma berish boʻyicha davlat xizmatlarini koʻrsatishning maʼmuriy reglamenti (keyingi oʻrinlarda — Reglament) 2-ilovaga muvofiq; xorijiy avtotashuvchilarni Oʻzbekiston Respublikasi hududida 1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasi qoidalaridan foydalanish huquqidan mahrum qilish va bunday huquqni tiklash tartibini nazarda tutuvchi Xalqaro tashuvchilarni Oʻzbekiston Respublikasi hududida 1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasi qoidalaridan foydalanish huquqidan mahrum qilish va bunday huquqni qayta tiklash tartibi haqidagi nizom 3-ilovaga muvofiq; avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnomani olish, amal qilishini tugatish, bekor qilish yoki amal qilish muddatini uzaytirish boʻyicha davlat xizmatlarini koʻrsatish tartibini belgilashni nazarda tutuvchi Avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnoma olish boʻyicha davlat xizmatlarini koʻrsatishning maʼmuriy reglamenti 3a-ilovaga muvofiq tasdiqlansin. 3. Oʻzbekiston Respublikasi Davlat bojxona qoʻmitasi Oʻzbekiston Respublikasi Yagona interaktiv davlat xizmatlari portalida (keyingi oʻrinlarda — YIDXP) davlat xizmatlarini joriy qilish boʻyicha texnik hujjatni bir oy muddatda ishlab chiqsin hamda belgilangan tartibda kelishish uchun Axborot texnologiyalari va kommunikatsiyalarini rivojlantirish vazirligiga kiritsin. 4. Oʻzbekiston Respublikasi Transport vazirligi Axborot texnologiyalari va kommunikatsiyalarini rivojlantirish vazirligi hamda Oʻzbekiston xalqaro avtomobilda tashuvchilar uyushmasi bilan birgalikda ikki oy muddatda avtomobilda xalqaro yuk tashish huquqini beruvchi litsenziya va 1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasini qoʻllash boʻyicha bilimlarga ega ekanligini tasdiqlovchi sertifikatlar (guvohnomalar) toʻgʻrisidagi maʼlumotlarni “Elektron hukumat” tizimiga integratsiyalashtirsin. 5. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi Adliya vazirligi huzuridagi Davlat xizmatlari agentligi va Davlat bojxona qoʻmitasi bilan birgalikda uch oy muddatda: Reglament boʻyicha davlat xizmatlari koʻrsatishni YIDXP orqali joriy etish choralarini koʻrsin; davlat xizmatlarini koʻrsatishda ishtirok etuvchi davlat organlari va tashkilotlarning YIDXPga ulanishini taʼminlasin; davlat xizmatlari koʻrsatishning har bir bosqichida yuridik va jismoniy shaxslar murojaatlari koʻrib chiqilishini YIDXPda kuzatib borish tartibini joriy etsin. 6. Oʻzbekiston Respublikasi Adliya vazirligi: davlat organlari va boshqa tashkilotlar tomonidan davlat xizmatlari koʻrsatilishining belgilangan tartibi bajarilishi yuzasidan ularning faoliyati boʻyicha, shu jumladan, YIDXP va “Litsenziya” axborot tizimi orqali doimiy nazorat oʻrnatsin; ushbu qaror bilan tasdiqlanayotgan Reglament talablarini buzganlik uchun davlat organlari va boshqa tashkilotlar mansabdor shaxslariga nisbatan belgilangan tartibda maʼmuriy jazolarni qoʻllasin. 7. Oʻzbekiston Respublikasi Hukumatining 4-ilovaga muvofiq ayrim qarorlari oʻz kuchini yoʻqotgan deb hisoblansin. 8. Oʻzbekiston Respublikasi Davlat bojxona qoʻmitasi Axborot texnologiyalari va kommunikatsiyalarini rivojlantirish vazirligi, Adliya vazirligi, Transport vazirligi hamda manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 9. Ushbu qaror rasmiy eʼlon qilingan kundan eʼtiboran uch oy oʻtgach kuchga kiradi. 10. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Oʻzbekiston Respublikasi Davlat bojxona qoʻmitasi raisi A.Y. Mavlonov zimmasiga yuklansin. 1. Mazkur Nizom 1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasini (keyingi oʻrinlarda — Konvensiya) qoʻllash tartibini belgilaydi. 2. Ushbu Nizomda quyidagi tushunchalar qoʻllaniladi: ahdlashuvchi tomon — Konvensiyaga aʼzo davlat; joʻnatuvchi bojxona organi — yuklar yoki yuklarning qismi uchun xalqaro yoʻllarda tashish (keyingi oʻrinlarda — XYT) boshlanadigan ahdlashuvchi tomonning har qanday bojxona organi; yoʻl transporti vositasi — mexanik yoʻl transport vositalari, shu jumladan, transport vositalarida shatakka olish uchun moʻljallangan istalgan tirkama va yarim tirkamalar; yoʻl-transport hodisasi (keyingi oʻrinlarda — YTH) — transport vositalarining yuk boʻlinmalariga yoki bojxona plomba va muhrlariga zarar yetkazgan tasodifiy holat; kafolat — XYT daftarchasi boʻyicha tashilayotgan tovarlarga nisbatan bojxona toʻlovlari toʻlanishini taʼminlash; Kafolat uyushmasi — Konvensiya va Oʻzbekiston Respublikasining qonunchilik hujjatlariga koʻra XYT daftarchasidan foydalanuvchi shaxslarga kafilligi tan olingan uyushma (Oʻzbekistonda — Oʻzbekiston xalqaro avtomobilda tashuvchilar uyushmasi (AIRCUZ); konteyner — yuklarni joylashtirishga moʻljallangan yopiq yoki qisman yopiq idish, doimiy va yetarli darajada mustahkam, shuningdek, koʻp marotaba ishlatishga moʻljallangan, yuklarni oraliq masofada qayta yuklamasdan, bitta yoki bir nechta transport turlarida tashishga moʻljallangan, bir transport turidan ikkinchi transport turiga yuklashni yengillashtirish uchun jihozlangan, yuklarni yengil ortish va tushirish uchun tayyorlangan, kamida bir kub metr ichki hajmiga ega boʻlgan transport uskunasi (sisterna yoki boshqa shunga oʻxshash moslama); manzildagi bojxona organi — yuklar yoki yuklarning qismi uchun XYT yakunlanadigan ahdlashuvchi tomonning har qanday bojxona organi; ogʻir vaznli yoki katta hajmli yuklar — har qanday ogʻir va katta hajmli, ogʻirligi, oʻlchami va xususiyatidan kelib chiqib, yopiladigan yoʻl transport vositasi yoki konteynerda tashilmaydigan yuklar; oraliq bojxona organi — XYT davomida yoʻl transport vositalari, transport vositalarining tarkibi yoki konteynerlar kirishi va chiqishidagi istalgan ahdlashuvchi tomonning bojxona organi; tovarlar — XYT tartib-taomillari asosida tashiladigan yuklar; transport vositalarining tarkibi — yoʻl harakatida bir butun boʻlib ishtirok etadigan tirkalgan yoʻl transport vositalari; XYT daftarchasi — joʻnatish joyidan manzildagi joygacha yuklarni kuzatib boradigan, Konvensiyaga asosan davlat bojxona xizmati organlari va XYT daftarchasidan foydalanuvchilar tomonidan qoʻllaniladigan ushbu Nizomga 1-ilovaga muvofiq shakldagi xalqaro bojxona hujjati; XYT daftarchasidan foydalanuvchi — Konvensiyaga muvofiq XYT daftarchasi berilgan shaxs boʻlib, ushbu shaxs nomidan yuklarni XYT tartib-taomillari asosida joylashtirish niyati bilan joʻnatuvchi bojxona organiga bojxona deklaratsiyasi koʻrinishida XYT daftarchasini taqdim qiluvchi shaxs; XYT operatsiyasi — XYTning bir qismi boʻlib, ahdlashuvchi tomonning joʻnatuvchi yoki oraliq (kirish) bojxona organidan manzildagi yoki oraliqdagi (chiqishdagi) bojxona organigacha yuklarni tashish; XYT — tovarlarni joʻnatuvchi bojxona organidan manzildagi bojxona organigacha XYT daftarchasidan foydalangan holda tashish; shaxs — jismoniy yoki yuridik shaxslar; SafeTIR — Konvensiyaga 10-ilovaga asosan bojxona maʼmuriyatlari va kafolat uyushmalari uchun ochiq boʻlgan, manzildagi (oraliq) bojxona organlarida XYT operatsiyalari yakunlanishi boʻyicha maʼlumotlarni saqlash hamda XYT daftarchasidan foydalanishni nazorat qiladigan tizim. 3. XYT daftarchasidan foydalanuvchi yoʻl transport vositasi, transport vositasi tarkibi yoki konteynerni, yuklangan yuki va ularga rasmiylashtirilgan XYT daftarchasi bilan birgalikda joʻnatuvchi, oraliq va manzildagi bojxona postlariga taqdim etish hamda Konvensiyaning boshqa tegishli qoidalariga amal qilish uchun javobgar hisoblanadi. XYT tartib-taomillari asosida tashiladigan tovarlar oraliq bojxona organlarida olib kirish yoki olib chiqish uchun boj va soliqlarni toʻlash yoxud depozitga qoʻyishdan ozod etiladi. Bunday bojxona organlarida XYT daftarchasini bojxona rasmiylashtiruvidan oʻtkazganlik uchun yigʻim undirilmaydi. 4. XYT tartib-taomillariga asosan muhrlangan transport vositalarida, muhrlangan transport vositalarining tarkibida yoki muhrlangan konteynerlarda tashilgan tovarlar oraliq bojxona organlarida bojxona koʻrigidan ozod qilinadi. Bojxona organlari tomonidan bojxona koʻrigi quyidagi hollarda, istisno tariqasida, oʻtkaziladi: bojxona organlariga huquqni muhofaza qiluvchi boshqa organlar yoki davlat boshqaruvi organlaridan tushgan materiallar, shuningdek, xorijiy davlatlar bojxona va boshqa davlat organlari hamda xalqaro tashkilotlardan olingan maʼlumotlar mavjud boʻlganda; bojxona toʻgʻrisidagi qonunchilik hujjatlari talablari buzilganligi alomatlari mavjud boʻlganda; bojxona koʻrigini oʻtkazish xavfni boshqarish avtomatlashtirilgan tizimi tomonidan buyurilganda. Konvensiya qoidalari jamoat tartibi, jamoat xavfsizligi, sogʻliqni saqlash va gigiyena, shuningdek, veterinariya yoki fitosanitariya nazoratini amalga oshirishda kelib chiqadigan cheklovlarga toʻsqinlik qilmaydi. 5. XYT tartib-taomillari asosida tashiladigan tovarlar uchun toʻlanadigan bojxona bojlari va soliqlarning miqdori kafolat summasidan oshganda yoxud Oʻzbekiston Respublikasi qonunchilik hujjatlariga asosan XYT tartib-taomillari asosida yetkazib berilishi mumkin boʻlmasa, tovarlar va transport vositalarini Oʻzbekiston Respublikasi qonunchilik hujjatlarida koʻrsatilgan bojxona nazorati ostida yetkazib berish tartibi qoʻllaniladi. 6. Konvensiyaning 45-moddasiga asosan Oʻzbekiston Respublikasi hududida XYT daftarchasidan foydalangan holda tranzit ravishda harakatlanishga yoʻl qoʻyiladigan bojxona postlari roʻyxati Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasi tomonidan tasdiqlanadi va uning rasmiy veb-saytida joylashtiriladi. 7. Tovarlar: Konvensiya va ushbu Nizomga muvofiq toʻldirilgan va rasmiylashtirilgan XYT daftarchasi bilan kuzatib borilsa; kafolat uyushmasi kafolati bilan taʼminlansa; bojxona plombalari va muhrlari ostida tashishga ruxsat berilgan transport vositalarida, transport vositalari tarkibida yoki konteynerlarda (ogʻir vaznli yoki katta hajmli yuklarni tashish bundan mustasno) tashilganda, XYT tartib-taomillari qoʻllaniladi. 8. Joʻnatish, oraliq va manzildagi bojxona organlariga tovarlarni, transport vositalarini, transport vositalarining tarkibini yoki konteynerni va ularga tegishli boʻlgan XYT daftarchasini yetkazib berishga, Konvensiyaning boshqa qoidalariga amal qilinishi uchun XYT daftarchasidan foydalanuvchi masʼul hisoblanadi. 9. Transport vositalariga “TIR” yozuvli toʻrtburchak lavha (mahkamlanadigan, aniq oʻlcham va yozuvga ega taxta yoki boshqa jismlardan yasalgan maxsus moslama) yopishtirilishi lozim. Bitta lavha transport vositasi yoki transport vositalari tarkibining old tomoniga, ikkinchisi esa orqa tomoniga aniq koʻrinadigan joyga joylashtiriladi. Ushbu lavhalar olinadigan boʻlishi shart. 10. Barcha joʻnatish bojxona organlari tomonidan XYT daftarchasini qabul qilganlik boʻyicha tegishli belgi qoʻyilgandan soʻng XYT daftarchasi manzildagi bojxona organiga taqdim etilishi mumkin. 11. XYT tartib-taomillari asosida tashishlarni faqat XYT daftarchasidan foydalanuvchi amalga oshirishi mumkin. Xalqaro tashish bir davlatda roʻyxatdan oʻtgan avtomobil yuk tortgichi va boshqa davlatda roʻyxatdan oʻtgan tirkama va (yoki) yarim tirkamadan iborat transport vositalarining tarkibida amalga oshirilsa, XYT daftarchasi avtomobil yuk tortgich roʻyxatdan oʻtgan davlatning kafolat uyushmasidan olingan boʻlishi kerak. Transport vositasi tovar sifatida harakatlangan taqdirda, XYT daftarchasi tovar qabul qiluvchi yoki joʻnatuvchi davlat kafolat uyushmasidan olinadi. 12. Har bir XYT daftarchasi uchun 100 000 (yuz ming) yevrogacha bojxona toʻlovlari va soliqlarni toʻlash kafolatlanadi. Koʻrsatilgan summa toʻlovni amalga oshirish kunidan oldingi kun uchun amal qiladigan Oʻzbekiston Respublikasi Markaziy banki tomonidan belgilangan kurs boʻyicha milliy valyutada toʻlanadi. XYT operatsiyasi davomida Oʻzbekiston Respublikasi bojxona qonunchilik hujjatlari talablari buzilganda, kafolat uyushmasi bojxona toʻlovlarini hamda qonunchilik hujjatlarida belgilangan kechikish uchun foizlarni kafolat uchun belgilangan maksimal summagacha toʻlaydi. Bunda kafolat uyushmasi toʻlovlar va ularga foizlarning toʻlanishini keltirib chiqargan shaxslar bilan birgalikda javobgarlik tartibida toʻlab berishga majburdir. Har bir XYT daftarchasi uchun toʻlovning maksimal miqdoriga qoʻyilgan cheklovlar alkogol va tamaki mahsulotlariga amal qilmaydi. Ushbu tovarlar Konvensiyada koʻrsatilgan alohida “TABACCO/ALCONOL” (TABACHNIE IZDELIYA/ALKOGOLNIE NAPITKI) yozuvli XYT daftarchasi hamda kafolat uyushmasi va bojxona organlari oʻrtasida imzolangan kafolat bitimida koʻrsatilgan kamida 200 000 (ikki yuz ming) AQSH dollari miqdoridagi summa bilan taʼminlangan taqdirda, XYT tartib-taomillari asosida tashilishi mumkin. Bunday XYT daftarchasi qoʻllanilganda, tashiladigan tovarlarning batafsil nomi va ularning Tashqi iqtisodiy faoliyat tovar nomenklaturasi (keyingi oʻrinlarda — TIF TN) kodlari koʻrsatilgan qoʻshimcha varaq ilova qilinishi lozim. Ushbu qoʻshimcha varaq (ilova) XYT daftarchasiga biriktiriladi va joʻnatish bojxona organi xodimining shaxsiy muhri bilan tasdiqlanadi. 13. XYT daftarchasi toʻrt betli muqova, kesilmaydigan (sariq rangli) 1/2-varaq va 1/2-koreshok, kesiladigan 1-varaqlar va 1-koreshoklar (oq rangli), kesiladigan 2-varaqlar va 2-koreshoklar (yashil rangli), shuningdek, yoʻl-transport hodisalari toʻgʻrisidagi bayonnomadan iboratdir. Oq va yashil rangli kesiladigan 1-2-varaqlar va 1-2-koreshoklar kombinatsiyasidan, qoida tariqasida, har bir davlatda (joʻnatish, tranzit va manzildagi) foydalanish uchun moʻljallangan. Kesiladigan oq rangli 1-varaq va XYT daftarchasida qoladigan oq rangli 1-koreshok joʻnatish va oraliq (kirish) bojxona organlarida, kesiladigan yashil rangli 2-varaq va XYT daftarchasida qoladigan yashil rangli 2-koreshok manzildagi va oraliq (chiqish) bojxona organlarida foydalanish uchun moʻljallangan. 14. XYT daftarchasiga multimodal tashishlarga moʻljallangan maxsus varaq ilova qilinishi mumkin (agar tashish bir nechta transport turidan foydalangan holda amalga oshirilgan boʻlsa). Ushbu varaq faqat tashuvchilar ehtiyojlari uchun moʻljallangan boʻlib, bojxona organlari tomonidan nazorat qilinmaydi va rasmiylashtirilmaydi, ammo qoʻshimcha maʼlumot olish uchun foydalanilishi mumkin. 15. XYT tartib-taomillari boʻyicha tashishlarni faqat ahdlashuvchi tomonlar Konvensiya talablari asosida ruxsat etgan XYT daftarchasidan foydalanuvchilar amalga oshirishi mumkin. Oʻzbekiston Respublikasi tashuvchilariga XYT daftarchasidan foydalanish uchun ruxsatnoma Reglamentda belgilangan tartibda beriladi. 16. Oʻzbekiston Respublikasiga olib kiriladigan XYT daftarchalari bojxona toʻlovlari va soliqlardan ozod qilinadi xamda olib kirish yoki olib chiqishda hech qanday cheklovlar qoʻllanilmaydi. 17. XYT daftarchasi ushbu Nizomga 2-ilovaga muvofiq shakl boʻyicha toʻldiriladi. 18. Oʻzbekiston Respublikasi hududiga tovarlar olib kirilganda, quyidagi hujjatlar taqdim etiladi: joʻnatuvchi va tranzit mamlakatlarning bojxona organlari tomonidan toʻldirilgan va rasmiylashtirilgan XYT daftarchasi; Konvensiya talablari asosida avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnoma; tovar va transport kuzatuv hujjatlari. 19. Tovarlarni olib kirishda, bojxona organi mansabdor shaxslari tomonidan XYT daftarchasi belgilangan qoidalarga asosan toʻldirilganligi tekshiriladi. XYT daftarchasini bojxona rasmiylashtiruvi vaqtida: yuk manifesti toʻldirganligiga (yuk manifestiga kiritilgan maʼlumotlar tovar va transport kuzatuv hujjatlarida koʻrsatilgan maʼlumotlarga mos kelishi); XYT daftarchasidagi oq va yashil rangli 1-2-koreshoklarda joʻnatuvchi va oraliq bojxona organlarining bojxona shtamp va muhrlari mavjudligiga alohida eʼtibor qaratiladi. Bojxona organi mansabdor shaxslari XYT daftarchasi oʻgʻirlangan sifatida nazoratda turmaganligini va XYT daftarchasi old sariq muqovasi 3-grafasida hamda kesilmaydigan sariq rangli 1/2-varagʻining 4-grafasida koʻrsatilgan XYT daftarchasidan foydalanuvchi tomonidan tashilganligini tekshirishlari lozim. 20. Bojxona organi mansabdor shaxslari: transport vositalari yoki konteynerlar yuk boʻlinmalarining texnik holatini; avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnomani yoki konteynerlarda tashishga ruxsat berish toʻgʻrisidagi lavhaning mavjudligini nazoratdan oʻtkazadi; mazkur Nizomning 4-bandida keltirilgan holatlarda yuk boʻlimlari yoki konteynerlarni bojxona koʻrigidan oʻtkazadi. 21. XYT tartib-taomillari buzilganligi holati aniqlanganda, joʻnatish bojxona organi tomonidan tovar va transport vositalarini Oʻzbekiston Respublikasi qonunchilik hujjatlarida koʻrsatilgan bojxona nazorati ostida yetkazib berish tartibi qoʻllaniladi. 22. Tegishli bojxona nazorati shakllarini koʻllash natijasida XYT tartib-taomillari talablari buzilganligi aniqlanmasa, tovarlar va transport vositalarining Oʻzbekiston Respublikasi hududi orqali harakatlanishi ushbu tartib-taomillariga muvofiq amalga oshiriladi. 23. Oʻzbekiston Respublikasi hududi orqali tovarlar va transport vositalarini XYT tartib-taomillariga asosan tashish uchun: bojxona identifikatsiyalash vositalari qoʻyiladi va XYT daftarchasining kesiladigan oq va yashil 1-varaqlarining “rasmiy foydalanish uchun” grafalarida tegishli belgilar qayd etiladi; tovarlarning bojxona qiymati aniqlanadi. Tovarlarning bojxona qiymatini aniqlash uchun schyot-fakturalar, tovar va transport kuzatuv hujjatlari, sugʻurta hujjatlari va joʻnatuvchi mamlakatlarning bojxona deklaratsiyalaridan foydalaniladi. Bojxona qiymati XYT daftarchasining kesiladigan oq va yashil rangli 1-2-varaqlarining “rasmiy foydalanish uchun” grafasidagi shartnomada koʻrsatilgan valyutada qayd etiladi. Agar bojxona qiymatini aniqlashning imkoniyati boʻlmasa, ushbu grafaga “qiymat aniqlanmagan” belgisi kiritiladi; XYT daftarchasining kesiladigan oq va yashil rangli 1-2-varaqlarining 10-grafalarida tashiladigan tovarlarni yetkazib bermaslik, berib yuborish yoki yoʻqotish holatida aniqlash uchun yetarli boʻlgan batafsil maʼlumotlar koʻrsatiladi; yetkazib berish muddati belgilanadi. Yetkazib berish muddati XYT daftarchasining kesiladigan oq va yashil rangli 1-2-varaqlarining 20-grafalarida qayd etiladi; XYT daftarchasining kesiladigan oq va yashil rangli 1-2-varaqlari 16 — 23-grafalari va oq rangli 1-koreshogining 1 — 6-grafalari toʻldiriladi; XYT daftarchasining kesiladigan oq rangli 1-varagʻi ajratiladi va bojxona organining alohida papkasida saqlanadi; XYT daftarchasi Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasi Yagona avtomatlashtirilgan axborot tizimida (keyingi oʻrinlarda — Bojxona qoʻmitasi YAAAT) roʻyxatga olinadi va manzil bojxona organiga nazoratga qoʻyiladi; transport vositasining bojxona nazorati zonasidan chiqib ketishi kesiladigan XYT daftarchasining oq va yashil rangli 1-2-varaqlarining 23-grafalariga hamda oq rangli 1-koreshogining 6-grafasiga joʻnatish bojxona organi mansabdor shaxsi tomonidan sana, shaxsiy muhr va imzo qoʻyilgandan soʻng amalga oshiriladi; rasmiylashtirilgan XYT daftarchasi tashuvchiga qaytariladi. 24. Transport vositasi yoki konteyner manzildagi bojxona organiga yetib borganda, quyidagi hujjatlar taqdim etiladi: joʻnatuvchi va tranzit mamlakatlarning bojxona organlari tomonidan toʻldirilgan (agar boshqa davlatlarda tashuvni amalga oshirgan boʻlsa) va rasmiylashtirilgan XYT daftarchasi; tovarlarni bojxona rasmiylashtiruvidan oʻtkazish uchun tovar va transport kuzatuv hujjatlari. 25. Manzildagi bojxona organi mansabdor shaxslari quyidagilarni tekshiradilar: XYT daftarchasi toʻgʻri toʻldirilganligini hamda joʻnatish, oraliq va kirishdagi bojxona organlarining belgi va muhrlari mavjudligini; transport vositalari yoki konteynerlarning yuk boʻlinmalarida qoʻyilgan bojxona plomba va muhrlarining holatini; transport vositalari yoki konteynerlar yuk boʻlinmalarining butunligini va tashilayotgan tovarlarni bojxona plomba va muhrlari buzmasdan olish imkoniyati boʻlmaganligini; transport vositalari yoki konteynerlardan yuklarning tushirilishini. 26. XYT daftarchasi qoʻllangan xolda tovarlarni tashish davomida ularni yoʻqotish, bojxona organi ruxsatisiz berib yuborish, almashtirib qoʻyish va Oʻzbekiston Respublikasi qonunchilik hujjatlarida belgilangan boshqa huquqbuzarliklar yuzaga kelgan taqdirda, manzildagi bojxona organi XYT daftarchasining kesiladigan yashil rangli 2-varagʻining 27-grafasi va yashil rangli 2-koreshogining 5-grafasiga “R:” belgini qoʻyib, huquqbuzarlikning qisqachacha tafsilotini qayd etadi hamda Bojxona qoʻmitasi YAAATga tegishli belgilar kiritiladi. 27. Bojxona nazorati shakllarini koʻllash natijasida Oʻzbekiston Respublikasi qonunchilik hujjatlari buzilish holatlari aniqlanmasa: XYT daftarchasining kesiladigan yashil rangli 2-varagʻining 24 — 28-grafalari va yashil rangli 2-koreshogining 1 — 6-grafalari toʻldiriladi; bojxona organi mansabdor shaxsi tomonidan XYT daftarchasining kesiladigan yashil rangli 2-varagʻining 28-grafasiga va yashil rangli 2-koreshogining 6-grafasiga sana, imzo va shaxsiy muhr qoʻyiladi (yashil rangli 2-koreshok XYT daftarchasida qoladi); XYT daftarchasining kesiladigan yashil rangli 2-varagʻi ajratiladi (1 — 28 grafalar); rasmiylashtirilgan XYT daftarchasi Bojxona qoʻmitasi YAAATdan nazoratdan yechiladi va tashuvchiga qaytariladi. 28. Joʻnatish bojxona organi olib chiqiladigan tovarlarni Oʻzbekiston Respublikasi qonunchilik hujjatlariga asosan bojxona rasmiylashtiruvidan oʻtkazadi. 29. XYT tartib-taomillari asosida tovarlarni tashishni rasmiylashtirish uchun joʻnatish bojxona organiga quyidagi hujjatlar taqdim etiladi: toʻldirilgan XYT daftarchasi; Konvensiya talablari asosida avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnoma yoki konteynerlarda tegishli lavhalar. 30. Bojxona organi mansabdor shaxslari XYT daftarchasi oʻgʻirlangan sifatida nazoratda turmaganligini va XYT daftarchasi old sariq muqovasi 3-grafasida hamda kesilmaydigan sariq rangli 1/2-varagʻining 4-grafasida koʻrsatilgan XYT daftarchasidan foydalanuvchi tomonidan tashilganligini tekshirishlari lozim. Joʻnatish bojxona organi mansabdor shaxslari quyidagilarni tekshiradi: XYT daftarchasining amal qilish muddati (muqovaning old betidagi 1-grafada koʻrsatiladi); XYT daftarchasi muqova old betida, kesilmaydigan va kesiladigan varaqlardagi XYT daftarchasidan foydalanuvchining imzosi oʻzaro mosligi; XYT daftarchasi muqovasi old betida barcha muhr va imzolar mavjudligiga alohida eʼtibor qaratgan holda, XYT daftarchasi toʻgʻri toʻldirilganligini; avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnoma yoki konteynerlarda tegishli lavhalar mavjudligini; transport vositalari yoki konteynerlar yuk boʻlinmalarining butunligini va tashilayotgan tovarlarni bojxona plomba va muhrlarini buzmasdan olish imkoniyati yoʻqligini. Tekshiruv ishlari amalga oshirilgandan soʻng transport vositalari yoki konteynerlarga tovarlarni yuklashni kuzatadi hamda transport vositalari yoki konteynerlarning yuk boʻlinmalariga bojxona plomba va muhrlari qoʻyiladi. 31. Rasmiylashtiruv jarayonida kamchiliklar aniqlanganda, XYT tartib-taomillari asosida tovarlarni tashish ushbu kamchiliklar bartaraf etilgandan soʻng amalga oshiriladi. 32. Bojxona nazorati shakllarini koʻllash natijasida XYT tartib-taomillari barcha talablari bajarilganligi aniqlangan taqdirda, kuyidagi harakatlar amalga oshiriladi: barcha kesiladigan oq va yashil rangli 1-2-varaqlarning 16-grafalari toʻldiriladi; XYT daftarchasining kesiladigan oq va yashil rangli 1-2-varaqlarining “rasmiy foydalanish uchun” grafasida va oq rangli 1-koreshogining 5-grafasida, boshqa maʼlumotlar qatorida bojxona qiymati va tovarlar olib chiqib ketiladigan bojxona rejimi kodi qayd etiladi; XYT daftarchasining kesiladigan oq rangli 1-koreshogi toʻldiriladi; XYT daftarchasining kesiladigan oq va yashil rangli 1-2-varaqlarining 10-grafalarida tashiladigan tovarlarni yetkazib bermaslik, berib yuborish yoki yoʻqotish holatida aniqlash uchun yetarli boʻlgan batafsil maʼlumotlar imkon qadar TIF TN kodlari bilan koʻrsatiladi. Agar 10-grafada barcha maʼlumotlarga joy yetarli boʻlmasa, XYT daftarchasiga qoʻshimcha varaqlarni biriktirishga ruxsat beriladi. Shunda qoʻshimcha varaqlarga bojxona organi mansabdor shaxslari tomonidan shaxsiy muhr quyiladi hamda XYT daftarchasining kesiladigan barcha oq va yashil rangli 1-2-varaqlarining 8-grafasiga ushbu ilova haqida tegishli belgilar qayd etiladi; yetkazib berish muddati XYT daftarchasining kesiladigan oq va yashil rangli 1-2 varaqlarining 20-grafalarida qayd etiladi; XYT daftarchasining kesiladigan barcha oq va yashil rangli 1-2-varaqlarining 17-grafasiga bojxona organi mansabdor shaxsining imzosi, sana va shaxsiy muhr qoʻyiladi; XYT daftarchasining kesiladigan oq va yashil rangli 1-2-varaqlarining 23-grafasiga va oq rangli 1-koreshogining 6-grafasiga bojxona organi mansabdor shaxsining imzosi, sana va shaxsiy muhri qoʻyiladi; XYT daftarchasining kesiladigan oq rangli 1-varagʻi ajratiladi va bojxona organining alohida papkasida saqlanadi; rasmiylashtirilgan XYT daftarchasi haydovchiga qaytariladi. Oʻzbekiston Respublikasi hududidan tovarlar olib chiqib ketilishi joʻnatish bojxona organi tomonidan XYT daftarchasini Bojxona qoʻmitasi YAAATda nazoratga qoʻyish orqali nazorat qilinadi. 33. Chiqishda bojxona organiga quyidagi hujjatlar taqdim etiladi: belgilangan tartibda toʻldirilgan va joʻnatish bojxona organlarida rasmiylashtirilgan XYT daftarchasi; joʻnatish bojxona organlari belgilari mavjud boʻlgan tovar va transport kuzatuv hujjatlari. 34. Tovarlar XYT daftarchasi asosida Oʻzbekiston Respublikasi hududidan olib chiqilayotganda, bojxona organlari mansabdor shaxslari tomonidan quyidagilar tekshiriladi: XYT daftarchasi toʻgʻri toʻldirilganligi hamda barcha joʻnatuvchi bojxona organlarining belgi va muhrlari mavjudligi; XYT daftarchasining oq rangli 1-koreshogida joʻnatuvchi bojxona organi muhri hamda tovarlar olib chiqilishi uchun rasmiylashtirilgan bojxona rejimi kodi koʻrsatilganligi; transport vositalari yoki yuk konteynerlarining yuk boʻlinmalariga qoʻyilgan bojxona plombalari, muhr va boshqa identifikatsiya vositalari mavjudligi va ularning holati; transport vositalari yoki yuk konteynerlarining yuk boʻlinmalari, ularning tentlari va boshqa qismlari butunligi, tashilayotgan tovarlarni bojxona plomba va muhrlarini buzmasdan olish imkoniyati cheklanganligi. Yuqoridagi holatlarni istisno etganda, transport vositalari yoki konteynerlar yuk boʻlinmalari bojxona koʻrigidan oʻtkazadi. 35. XYT daftarchasini koʻllagan holda tashishlarni amalga oshirishda mazkur Nizom hamda XYT daftarchasini koʻllash boʻyicha amaldagi normativ-huquqiy hujjatlar talablari buzilishi yuzasidan qoidabuzarliklar aniqlanganda, ushbu Nizomning 26-bandida belgilangan tartibda XYT daftarchasi unga tegishli belgilar qoʻyilgan holda rasmiylashtiriladi. 36. Bojxona nazorati hamda rasmiylashtiruvini amalga oshirish davomida qonun buzilish holatlari aniqlanmaganda: XYT daftarchasining kesiladigan yashil rangli 2-varagʻi 24 — 28-grafalari va 2-koreshogi toʻldiriladi hamda kesiladigan yashil rangli 2-varagʻi ajratiladi va bojxona organining alohida papkasida saqlanadi; rasmiylashtirilgan XYT daftarchasi Bojxona qoʻmitasi YAAATda nazoratdan yechiladi. Transport vositasining bojxona nazorati zonasidan chiqib ketishiga XYT daftarchasining kesiladigan yashil rangli 2-varagʻi 28-grafasi hamda yashil rangli 2-koreshogining 6-grafasiga bojxona organi mansabdor shaxsi tomonidan rasmiylashtiruv kun sanasi yozilib, shaxsiy muhri qoʻyiladi va oʻz imzosi bilan tasdiqlangandan soʻng ruxsat beriladi. 37. Oʻzbekiston Respublikasi hududi orqali XYT daftarchasi asosida tovarlar tranzit olib oʻtilganda: kirish bojxona organida bojxona rasmiylashtiruvi ushbu Nizomning 18 — 23-bandlarida belgilangan tartibda amalga oshiriladi; chiqish bojxona organida bojxona rasmiylashtiruvi ushbu Nizomning 33 — 36-bandlarida belgilangan tartibda amalga oshiriladi. 38. XYT daftarchasidagi maʼlumotlarni oʻchirish, yoʻqotishga yoʻl qoʻyilmaydi, unga faqat tegishli oʻzgartirishlar kiritilishi mumkin. Mazkur bandning uchinchi xatboshi talablari bundan mustasno. Kiritiladigan oʻzgartirishlar, oʻzgartirilayotgan maʼlumot ustidan tekis gorizontal chiziq oʻtkazilib, uning ust qismida yangi maʼlumotlar qayd etiladi va XYT daftarchasidagi foydalanuvchi (bojxona rasmiylashtiruvidan oldin) va bojxona organi mansabdor shaxsi tomonidan (bojxona rasmiylashtiruvi paytida) shaxsiy muhri va oʻz imzosi bilan tasdiqlanadi. XYT daftarchasi muqovasi old varagʻining 1 — 5-grafalariga, kesiladigan oq va yashil rangli 1-2-varaqlarning 4-grafalariga va yoʻl-transport hodisalari toʻgʻrisidagi bayonnomaning 2, 3 va 5-grafalariga oʻzgartirishlar kiritish taqiqlanadi. 39. Kafolat uyushmasi XYT daftarchasining amal qilish muddatini belgilaydi va muqova old varagʻining 1-grafasida qayd etadi. Amal qilish muddati tugagan XYT daftarchasi bojxona organlari tomonidan qabul qilinmaydi. Bojxona rasmiylashtiruvi XYT daftarchasi amal qilish muddatining oxirgi kunida amalga oshirilgan boʻlsa, XYT tartib-taomillari asosida tashish butun jarayonga amal qiladi. 40. XYT tartib-taomillari asosida tashish yakunlanganda, oxirgi manzildagi bojxona organi tomonidan XYT daftarchasida qolgan boʻsh varaqlarga “X” belgisi chiziladi. 41. XYT daftarchasi asosida tashishlarni amalga oshirishda joʻnatuvchi va manzildagi bojxona organlari bir nechtani tashkil etishi mumkin. Ammo, joʻnatuvchi va manzildagi bojxona organlarining umumiy soni sakkiztadan oshmasligi lozim. Har bir joʻnatuvchi va manzildagi bojxona organi uchun alohida kesiladigan qoʻshimcha varaqlar jamlanmasi boʻlishi zarur. Joʻnatuvchi va manzildagi bojxona organlari nazorati ostida quyidagilar amalga oshiriladi: Oʻzbekiston Respublikasidan olib chiqishda — qoʻshimcha tovarlarni yuklash; Oʻzbekiston Respublikasiga olib kirishda — tovarlarni qisman tushirish. 42. Qoʻshimcha tovarlarni yuklashda bojxona organi mansabdor shaxsi ushbu Nizomning 28 — 32-bandlarida nazrda tutilgan hamda ushbu bandning alohida qoidalari talablari asosida bojxona rasmiylashtiruvini amalga oshiradi. Bojxona organi mansabdor shaxsi tomonidan: birinchi joʻnatuvchining bojxona organida plombalar, qiyoslash vositalari yechiladi; XYT daftarchasining kesiladigan barcha oq va yashil rangli 1-2-varaqlariga qoʻshimcha yuklangan tovarlar nomi, miqdori, oʻrinlar soni va boshqa maʼlumotlar kiritiladi; toʻldirilgan oq va yashil rangli kesiladigan 1-2-varaqlarning 16-grafalariga va oq rangli 1-koreshogiga yangi qoʻyilgan bojxona muhri va shtamplari boʻyicha maʼlumotlar qayd etiladi; XYT daftarchasidagi barcha kesiladigan oq va yashil rangli 1-2-varaqlarning 16-grafalarida koʻrsatilgan maʼlumotlar, muhr va shtamplar ustidan gorizontal chiziq chiziladi. 43. Tovarlarni qisman tushirishda, bojxona organi mansabdor shaxsi ushbu Nizomning 24 — 27-bandlari hamda ushbu bandning alohida qoidalari talablariga asosan bojxona rasmiylashtiruvini amalga oshiradi. Manzildagi bojxona organi mansabdor shaxsi tomonidan: joʻnatuvchi bojxona organining plombalari, qiyoslash vositalari yechiladi; XYT daftarchasining kesiladigan barcha oq va yashil rangli 1-2-varaqlaridagi qisman tushirilgan tovarlar qismi toʻgʻrisidagi maʼlumotlar belgilangan tartibda oʻchiriladi; XYT daftarchasidagi barcha kesiladigan oq va yashil rangli 1-2-varaqlarning 16-grafalarida koʻrsatilgan muhr va plombalar toʻgʻrisidagi maʼlumotlar ustidan gorizontal chiziq chiziladi; XYT daftarchasining toʻldirilgan oq va yashil rangli kesiladigan 1-2-varaqlarining 16-grafalariga va oq rangli 1-koreshigiga yangi qoʻyilgan bojxona muhr va plombalari toʻgʻrisidagi maʼlumotlar qayd etiladi. 44. Ushbu Nizom 42-43-bandlarida koʻrsatilgan barcha oʻzgartirishlar bojxona rasmiylashtiruvini amalga oshirgan bojxona organi mansabdor shaxsi tomonidan muhri va oʻz imzosi bilin tasdiqlanadi. 45. XYT daftarchasi quyidagi xollarda bojxona rasmiylashtiruviga qabul qilinmasdan olib qoʻyilib, kafolat uyushmasiga qaytariladi: XYT daftarchasi muqova bosh varagʻining 1-grafasida XYT daftarchasi amal qilish muddati koʻrsatilmaganda; XYT daftarchasi muqova bosh varagʻi 2-grafasida XYT daftarchasini bergan kafolat uyushmasi haqida maʼlumotlar mavjud boʻlmaganda; XYT daftarchasi muqova bosh varagʻi 3-grafasida XYT daftarchasidan foydalanuvchi haqida maʼlumotlar (nomi, roʻyxatdan oʻtgan davlat, manzil, kafolat uyushmasi tomonidan berilgan identifikatsiya raqami) koʻrsatilmaganda; XYT daftarchasi muqova bosh varagʻi 4-grafasida kafolat uyushmasi mansabdor shaxsi muhri hamda imzosi mavjud boʻlmaganda; XYT daftarchasi muqova bosh varagʻi 5-grafasida Xalqaro avtomobil transporti ittifoqi kotibining imzosi boʻlmaganda; XYT daftarchasiga ushbu Nizom 38-bandi talablariga amal qilmasdan oʻzgartirishlar kiritilgan boʻlsa; kafolat uyushmasi yoki SafeTIR tizimida XYT daftarchasi haqiqiy emasligi toʻgʻrisida maʼlumotlar mavjud boʻlganda; XYT daftarchasi oʻgʻirlanganligi yoki qalbakilashtirilganligi boʻyicha maʼlumotlar mavjud boʻlganda. XYT daftarchasi olib qoʻyilganda, bojxona organlari mansabdor shaxsi tomonidan XYT daftarchasi raqami va shtrix-kodi qayd etilgan muqovaning oxirgi kesiladigan varaqchasiga olib qoʻyilish sababi koʻrsatilib, olib qoʻygan xodim shaxsiy muhri va oʻz imzosi bilan tasdiqlaydi. Ushbu varaq XYT daftarchasidan ajratiladi va XYT daftarchasidan foydalanuvchi yoki uning vakolatli shaxsiga qaytariladi. XYT daftarchasini olib qoʻygan bojxona organi aniqlangan holat yuzasidan tegishli tekshiruvlar oʻtkazadi hamda XYT daftarchasi oʻgʻirlangan, haqiqiy emasligi yoki qalbakilashtirilganligi boʻyicha shubha boʻlganda bojxona organlariga xabar berib, holatni qayd qilishga harakat qiladi. Tekshiruvlar yakunlanganda, XYT daftarchasi olib qoʻyilishi sabablari va aniqlangan kamchiliklar roʻyxati bilan kafolat uyushmasiga qaytariladi. 46. XYT daftarchasi quyidagi hollarda rasmiylashtiruvga qabul qilinmaydi: amal qilish muddati tugagan XYT daftarchasi; avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnoma yoki konteynerlarda lavha mavjud boʻlmaganda yoki ularning muddati tugaganda; XYT daftarchasi muqova bosh varagʻining 8-grafasida transport vositasi davlat raqami koʻrsatilmaganda; XYT daftarchasi muqova bosh varagʻining 10-grafasida konteyner(lar) raqamlari koʻrsatilmaganda; XYT daftarchasining kesilmaydigan sariq rangli 1/2-varagʻining 7-grafasida transport vositasi davlat raqami koʻrsatilmaganda; XYT daftarchasining kesilmaydigan sariq rangli 1/2-varagʻining 9-grafasida yuk boʻlinmalar yoki konteynerlarning soni, alohida belgilari, tovar yoki yuk joylari raqamlari mavjud boʻlmaganda; XYT daftarchasining kesilmaydigan sariq rangli 1/2-varagʻining 10-grafasida yuk joylari (tovarlar) soni va hususiyatlari hamda tovar haqida maʼlumot boʻlmaganda; XYT daftarchasining kesilmaydigan sariq rangli 11-grafasida tovarlar brutto vazni koʻrsatilmaganda; tashish jarayonida tovarlarni bojxona plombalari va muhrlari ostida tashishga ruxsat berish talablariga javob bermagan transport vositasidan foydalanilganda; Konvensiyaning 38-moddasiga asosan XYT daftarchasidan foydalanuvchi vaqtincha yoki doimiy Oʻzbekiston Respublikasi hududida XYT daftarchasidan foydalanish huquqidan mahrum qilingan taqdirda. 47. Hususiyatlari va gabaritlari uchun plombalangan transport vositalari yuk boʻlimlarida va konteynerlarda tashish imkoniyati boʻlmaganda, tovarlar ochiq transport turlarida tashilishi mumkin. Ogʻir vaznli va katta hajmli tovarlar tashilganda, XYT daftarchasi muqovasining old tomonida va barcha varaqlarida ingliz tilida “NEAVY OR BULKY GOODS” (ogʻir yoki katta hajmdagi tovarlar) yoki fransuz tilida “LOURD ET ENCOMBRANT CARGOISONS” yozuvi boʻlishi shart. Tashiladigan tovarlarni identifikatsiya qilish maqsadida joʻnatuvchi bojxona organi XYT daftarchasiga qoʻshimcha fotosuratlar, chizmalar va tovarlarning xususiyatini aks ettiruvchi texnik hujjatlar ilova qilinishini soʻrashi mumkin. Bunday hujjatlar joʻnatuvchi bojxona organi tomonidan tasdiqlanadi va barcha varaqlarga biriktiriladi. Shu bilan birga, XYT daftarchasining barcha kesiladigan oq va yashil rangli 1-2-varaqlarining 8-grafalariga ilova qilingan hujjatlar haqida belgi qayd etiladi. XYT daftarchasining kesilmaydigan sariq rangli 1/2-varagʻidagi maʼlumotlar tovar kuzatuv hujjatlari maʼlumotlariga mos kelmasa, XYT daftarchasidan foydalanuvchi Oʻzbekiston Respublikasi qonunchilik hujjatlarida belgilangan tartibda javobgarlikka tortiladi. 48. Ogʻir vaznli va katta hajmli tovarlar tashilganda bojxona organlari tomonidan quyidagilar amalga oshiriladi: ushbu Nizomning 47-bandida koʻrsatilgan talablar va qoidalarga rioya qilinishini tekshiradi; tovarlar Oʻzbekiston Respublikasi hududiga olib kirilganda, zarur hollarda qoʻshimcha bojxona identifikatsiya vositalarini qoʻllaydi; XYT daftarchasi yuk manifestida koʻrsatilgan tovarlar tashilishini nazorat qiladi. 49. Yuk boʻlinmalariga yoki bojxona plomba va muhrlariga zarar yetkazgan YTH hamda tasodifiy holatlar boʻyicha tashuvchi qisqa muddatda eng yaqin bojxona organiga xabar berishi lozim. 50. Tashuvchi yuk boʻlinmalariga yoki bojxona plomba va muhrlariga zarar yetkazgan YTH hamda tasodifiy holatlar boʻyicha murojaat qilganda, bojxona organi mansabdor shaxsi: tashuvchidan YTH boʻyicha tushuntirish xat oladi; XYT tartib-taomillari asosida tashishni davom ettirish mumkinligini oʻrganadi; YTH toʻgʻrisidagi bayonnomani toʻldiradi va tasdiqlaydi (agar bayonnoma Oʻzbekiston Respublikasi Ichki ishlar vazirligi yoʻl harakati xavfsizligi davlat xizmati xodimlari tomonidan toʻldirilgan boʻlsa, hamkorlikda tasdiqlaydi). 51. XYT tartib-taomillari asosida tashish jarayonida YTH boʻyicha tashuvchi tomonidan xar qanday turdagi tezkor aloqa vositalari yordamida bir kun ichida yozma ravishda ushbu XYT operatsiyasini joʻnatuvchi, oraliq yoki manzil bojxona organiga xabar beradi. 52. YTHdan soʻng tovarlar bilan bogʻliq barcha operatsiyalar bojxona nazorati ostida amalga oshiriladi. Agar yuk boʻlinmalariga yoki bojxona plomba va muhrlariga zarar yetkazilishi YTH natijasida boʻlmaganligi holati aniqlansa, bojxona qonunchilik hujjatlari buzilishi toʻgʻrisida bayonnoma rasmiylashtiriladi va ushbu Nizomning 26-bandida koʻrsatilgan tartibda XYT daftarchasiga tegishli belgilar qoʻyiladi. 53. YTHdan soʻng tovarlar bojxona nazorati ostida boshqa transport vositasi yoki yuk konteyneriga yuklangach, XYT tartib-taomillari asosida manzil bojxona organiga tashishni davom ettirish uchun ruxsat beriladi. Agar XYT tartib-taomillari asosida tashishni amalga oshirish imkoniyati boʻlmasa, tovarlar bojxona hamrohligida kuzatuv ostida manzil bojxona organiga yetkaziladi. 54. Bojxona qoʻmitasi YAAAT maʼlumotlariga asosan tovarlar manzildagi bojxona organiga belgilangan muddatlarda yetkazilmaganda, joʻnatuvchi bojxona organi belgilangan muddatdan keyingi kunda manzil bojxona organiga soʻrovnoma yuboradi. Tashuvchi XYT operatsiyasining toʻgʻri yakunlangani boʻyicha manzil bojxona organi tomonidan maʼlumotlar olinsa, joʻnatuvchi bojxona organi takroran ushbu operatsiya yakunlanganligi boʻyicha Bojxona qoʻmitasi YAAAT orqali tekshiradi. Bojxona qoʻmitasi YAAATda XYT operatsiyasi yakunlanganligi toʻgʻrisida maʼlumotlar mavjud boʻlganda, ushbu masala yakunlangan deb hisoblanadi. 55. Manzildagi bojxona organi tomonidan XYT operatsiyasi davomida tovarlarni tashishda qoidabuzarlik holatlari boʻyicha maʼlumot olinsa, joʻnatuvchi bojxona organi ushbu Nizomga 3-ilovada koʻrsatilgan namuna asosida XYT daftarchasidan foydalanuvchi va kafolat uyushmasiga (har biriga alohida) xabarnoma joʻnatadi. Xabarnomaga quyidagi hujjatlar ilova qilinadi: XYT daftarchasining joʻnatuvchi bojxona organida saqlanadigan kesiladigan oq rangli 1-varagʻining tasdiqlangan nusxasi; XYT operatsiyasi davomida tovarlarni tashishda qoidabuzarlik holatlari boʻyicha maʼlumot (mavjud boʻlganda, bojxona qonunchilik hujjatlari buzilishi toʻgʻrisida bayonnoma nusxasi). 56. XYT operatsiyasi davomida tovarlarni tashishdagi qoidabuzarliklar boʻyicha XYT daftarchasidan foydalanuvchi va kafolat uyushmasiga xabarnoma tayyorlash va yuborish qoidabuzarlik aniqlagan har qanday bojxona organi tomonidan amalga oshirilishi mumkin. 57. XYT daftarchasidan foydalanuvchi va kafolat uyushmasi bojxona organlari tomonidan xabarnoma qabul qilingandan soʻng bir kun davomida xabarnoma qabul qilinganligi boʻyicha bojxona organlariga axborot beradilar. 58. Tovarlarni tegishli bojxona rejimida tashish davomida XYT operatsiyasi XYT daftarchasidan foydalanuvchi tomonidan toʻgʻri yakunlanganligi, manzildagi bojxona organi tomonidan muhr va shtamp bilan tasdiqlangan tovar kuzatuv hujjatlari, XYT daftarchasi va SafeTIR tizimidan maʼlumotnoma olish orqali tasdiqlanadi. XYT operatsiyasi davomida qoidabuzarliklarni aniqlagan va xabarnoma joʻnatgan bojxona organi XYT daftarchasidan foydalanuvchi va (yoki) kafolat uyushmasi tomonidan yuqorida keltirilgan hujjatlar taqdim qilingandan soʻng quyidagilarni amalga oshiradi: tovarlar va transport vositasi manzildagi bojxona organiga yetib borganligi xamda Bojxona qoʻmitasi YAAAT va SafeTIR tizimiga maʼlumotlar haqqoniy kiritilganligi holati tekshiriladi; taqdim etilgan hujjatlarga bojxona muhr va shtamplari aslligini tekshiradi; zarur boʻlgan hollarda, yuk qabul qiluvchi davlatning vakolatli idoralariga soʻrovnomalar yuboradi. 59. Oʻrganish davomida XYT daftarchasidan foydalanuvchi va (yoki) kafolat uyushmasi tomonidan taqdim tilgan hujjatlar va (yoki) bojxona organlari muhr va shtamplari haqqoniy emasligi (qalbakilashtirilgan, almashtirilgan), shuningdek, Bojxona qoʻmitasi YAAAT va SafeTIR tizimlariga kiritiladigan maʼlumotlar mavjud emasligi aniqlanganda, taqdim qilingan dalillar bojxona organlari tomonidan qabul qilinmaydi. XYT tashuvlarda SafeTIRda tugatilganligi haqidagi maʼlumot mavjud boʻlsa va XYT daftarchasida bojxona organlarining asl muhri va shtamplar mavjud boʻlganda, xabarnoma bekor qilinadi. 60. XYT daftarchasidan foydalanuvchi va (yoki) kafolat uyushmasi tomonidan xabarnoma joʻnatilgan kundan boshlab uch oy mobaynida XYT operatsiyasi XYT daftarchasidan foydalanuvchi tomonidan toʻgʻri amalga oshirganligi toʻgʻrisida yetarli dalillar keltirilmasa yoki ushbu dalillar bojxona organi oʻrganishlari davomida rad qilinsa, Konvensiya 11-moddasiga asosan bojxona organi XYT daftarchasidan foydalanuvchiga qonunchilikda belgilangan bojxona toʻlovlarini xamda belgilangan kechiktirish boʻyicha foizlarni toʻlash haqida ushbu Nizomga 4-ilovada keltirilgan shaklda talabnoma joʻnatadi. Bojxona organi tomonidan tovarlarga nisbatan Oʻzbekiston Respublikasi hududiga olib kirilgan kundagi Oʻzbekiston Respublikasi qonunchilik hujjatlariga asosan tovarlar erkin muomalaga chiqarish bojxona rejimiga rasmiylashtirilganda, bojxona toʻlovlari va kechiktirish uchun foizlar summasi hisoblanadi. Agar tovarlar haqida aniq maʼlumot, yaʼni tovar TIF TN kodi, xususiyati, nomi, kelib chiqish mamlakati, hajmi, bojxona qiymati taqdim qilinmaganligi uchun bojxona toʻlovlari summasini hisoblash imkoniyati boʻlmasa, ushbu summa aynan oʻxshash tovarga nisbatan eng yuqori stavkada hisoblanadi. Talabnomada koʻrsatilgan summalarni toʻlash boʻyicha majburiyat XYT daftarchasidan foydalanuvchi talabnomani olgan kundan keyingi kundan boshlanadi. 61. Talabnoma bilan birgalikda quyidagi hujjatlar taqdim qilinadi: xabarnoma nusxasi; XYT daftarchasining joʻnatish bojxona organida saqlanadigan kesiladigan oq rangli 1-varagʻining tasdiqlangan nusxasi; xalqaro tovar-transport yuk xati, invoys, bojxona deklaratsiyasi va tashish jarayonida qonunchilik hujjatlarida nazarda tutilgan boshqa yuk kuzatuv va tijorat hujjatlari nusxalari; ishga aloqador boʻlgan boshqa materiallar, shuningdek, bojxona qonunchilik hujjatlari buzilishi toʻgʻrisida bayonnoma va qarorlar, ekspertiza xulosalari. 62. XYT daftarchasidan foydalanuvchi tomonidan talabnoma joʻnatilgan kundan boshlab bir hafta muddatda talabnomada koʻrsatilgan summalar toʻlanmagan taqdirda, bojxona organi ushbu Nizomga 5-ilovada koʻrsatilgan shaklda kafolat uyushmasiga tegishli summalarni toʻlash boʻyicha talabnoma tayyorlaydi va joʻnatadi. Talabnomaga hisoblangan bojxona toʻlovlari va kechiktirish boʻyicha foizlar jadvali, ushbu Nizomning 61-bandida koʻrsatilgan hujjatlar va XYT daftarchasidan foydalanuvchiga joʻnatilgan va tasdiqlangan talabnoma nusxalari ilova qilinadi. Talabnomaning umumiy summasi XYT kafili tomonidan belgilangan eng yuqori summadan oshmagan boʻlishi lozim. Talabnoma umumiy summasi XYT kafilining belgilagan eng yuqori summasidan oshganda, oshgan qismi XYT daftarchasidan foydalanuvchidan undiriladi. Konvensiya 11-moddasiga asosan kafolat uyushmasi tomonidan talabnoma qabul qilingan kundan boshlab uch oy davomida talabnomada koʻrsatilgan summalar toʻlanishi lozim. Konvensiya talablari asosida kafolat uyushmasidan undirilgan bojxona toʻlovlari va kechiktirish uchun foizlar summasi besh yil muddatga qadar Iqtisodiyot va moliya vazirligi huzuridagi Bojxona qoʻmitasining budjetdan tashqari hisob raqamlarida saqlanadi. 63. Har bir xabarnoma va talabnomalar boʻyicha maʼlumot Bojxona qoʻmitasi YAAATga kiritiladi. 64. Mazkur Nizom talablarini bajarishdan kelib chiqadigan nizolar qonunchilik hujjatlarida belgilangan tartibda koʻrib chiqiladi va hal etiladi. 65. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. 66. TIF qatnashchilari XYT daftarchasidan foydalangan holda bojxona rasmiylashtiruvini amalga oshirish davomida bojxona organi qaroridan norozi boʻlganda, shuningdek, bojxona organining mansabdor shaxslari harakati (harakatsizligi) boʻyicha belgilangan tartibda yuqori turuvchi organga yoki sudga shikoyat qilish huquqi ega. 1 — 5-grafalar. Xalqaro yoʻllarda tashish (keyingi oʻrinlarda — XYT) daftarchasini bergan kafolat uyushmasi tomonidan toʻldiriladi. 6 — 12-grafalar. XYT daftarchadan (keyingi oʻrinlarda — daftarcha) foydalanuvchi tomonidan toʻldiriladi. “№” grafada Daftarcha raqami uning topshirilish vaqtida nashr qilingan boʻlishi kerak. 1-grafa. “...gacha amal qiladi”. Daftarcha joʻnatuvchi bojxona organiga taqdim etilguniga qadar boʻlgan sana koʻrsatiladi. 2-grafa. “Berildi”. Daftarchani bergan kafolat uyushmasi nomi. 3-grafa. “Foydalanuvchi”. Daftarchani qabul qilgan tashuvchining nomi va toʻliq pochta manzili koʻrsatiladi. XYT tartib-taomillari asosida tashuv faqat ushbu grafada koʻrsatilgan tashuvchi tomonidan amalga oshirilishi mumkin. 4-grafa. “Daftarchani beruvchi tashkilot mansabdor shaxsining imzosi”. Daftarchani bergan kafolat uyushmasi mansabdor shaxsining imzosi va muhri qayd etiladi. 5-grafa. “Xalqaro tashkilot kotibi imzosi”. Xalqaro avtomobil transport ittifoqi kotibi imzosi qoʻyiladi. 6-grafa. “Joʻnatuvchi mamlakat (lar)”. XYT tartib-taomillari asosida yuklarni tashish boshlangan mamlakat (joʻnatuvchi davlati). 7-grafa. “Manzildagi mamlakat(lar)”. XYT tartib-taomillari asosida yuklarni tashish yakunlanadigan mamlakat (manzildagi davlati). 8-grafa. “Transport vositasining roʻyxat raqami”. Tovarlar tashiladigan transport vositasining roʻyxat raqami koʻrsatiladi. 9-grafa. “Avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnoma”. Avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnomaning raqami va amal qilish muddati koʻrsatiladi. 10-grafa. “Konteynerning identifikatsiya raqami”. Tovarlar konteynerda tashiladigan boʻlsa, konteynerning identifikatsiya raqami koʻrsatiladi. 11-grafa. “Izoh”. Daftarchani bergan kafolat uyushmasi tomonidan kerak deb hisoblangan yoki bojxona organi talablari asosida kiritiladigan boshqa maʼlumotlar koʻrsatiladi. 12-grafa. “Daftarchadan foydalanuvchining imzosi”. Daftarchadan foydalanuvchining imzosi qoʻyiladi. Eslatma: Muqovaning ikkinchi betida bosma usulda “Daftarchadan foydalanish qoidalari” Birlashgan Millatlar Tashkilotining istalgan rasmiy tilida, uchinchi betida esa ingliz yoki fransuz tillarida chop etiladi. Muqova toʻrtinchi betining yuqoridagi oʻng burchagida Daftarcha raqami va shtrix kodi koʻrsatilgan kesiladigan varaqcha mavjud boʻlib, daftarcha bojxona organlari tomonidan olib qoʻyilganda, ushbu varaqcha bojxona organi nomi, daftarcha olib qoʻyilish sababi, mansabdor shaxsining shaxsiy muhri, sana va imzosi qayd etilgan holda tashuvchiga qaytarib beriladi. Daftarchadan foydalanuvchi tomonidan toʻldiriladi. 1-grafa. “...raqamli daftarcha”. Daftarcha muqovasining birinchi betidagi tartib raqam koʻrsatiladi. 2-grafa. “Joʻnatuvchi bojxona organ(lar)i”. Joʻnatuvchi bojxona organ(lar)i nom(lar)i koʻrsatiladi. 3-grafa. “Xalqaro tashkilot nomi”. Daftarchani bergan xalqaro tashkilotning nomi bosma usulda chop etilishi kerak “INTERNATIONAL ROAD TRANSPORT UNION” (Xalqaro avtomobil transporti ittifoqi). Raqamsiz grafa — joʻnatuvchi bojxona organi tomonidan kerak deb hisoblangan maʼlumotlar kiritiladi. 4-grafa. “Daftarchadan foydalanuvchi”. Daftarcha muqovasi 3-grafasida keltirilgan maʼlumotlar kiritiladi. 5-grafa. “Joʻnatuvchi mamlakat”. Joʻnatuvchi bojxona organ(lar)i joylashgan mamlakat nomi koʻrsatiladi. 6-grafa. “Manzildagi mamlakat”. Manzildagi bojxona organ(lar)i joylashgan mamlakat nomi koʻrsatiladi. 7-grafa. “Transport vositasining roʻyxat raqami”. Daftarcha muqovasining 8-grafasida keltirilgan maʼlumotlar kiritiladi. 8-grafa. “Taqdim etiladigan hujjatlar”. Daftarchaga biriktirilgan hujjatlar (fotosuratlar, yuk xatlari, spetsifikatsiyalar va boshqalar) koʻrsatildi. Bunda ushbu hujjatlarning tasdiqlangan nusxalari Daftarchaning har bir varagʻiga biriktiriladi. 9-grafa. “Yuk boʻlimi yoki konteynerlar, tanituvchi belgilar hamda yuk oʻrinlari va buyumlarning raqamlari”. Yuk boʻlinmalarining yoki konteynerlarning raqamlari, tanituvchi belgilar, tovar yoki yuk oʻrinlari raqamlari koʻrsatiladi. 10-grafa. “Yuk oʻrinlari turi va miqdori, tovarlar tavsifi”. Yuk oʻrinlar soni, tovar haqida maʼlumot, qadoqlash va xususiyatlari. Ushbu grafaga tovarlarni identifikatsiya qilish uchun imkon qadar toʻliq maʼlumotlar kiritilishi lozim. 11-grafa. “Brutto vazni”. Tovarlarning brutto ogʻirligi (kg) koʻrsatiladi. Eslatma (9 — 11 grafalar uchun): Daftarcha transport vositalarining tarkibi yoki bittadan ortiq konteynerlarga berilgan boʻlsa, har bir transport vositasi yoki konteynerdagi tovarlar boʻyicha maʼlumotlar alohida koʻrsatiladi. Agar tashish marshruti bir nechta joʻnatuvchi va (yoki) manzildagi bojxona organlari orqali amalga oshirilsa, har bir joʻnatuvchi va manzildagi bojxona organlarida yuklanadigan (tushiriladigan) tovarlar boʻyicha maʼlumot alohida koʻrsatilishi lozim. 12-grafa. “Manifestda bayon qilingan yuk oʻrinlarining umumiy miqdori”. Yuk manifestida koʻrsatilgan barcha tovarlarning oʻrinlar soni koʻrsatiladi hamda 1, 2, 3-grafalarda har bir manzildagi bojxona organlarida tushiriladigan tovarlarning oʻrinlar soni koʻrsatiladi. 13, 14, 15-grafalar. “Joy, sana, Daftarchadan foydalanuvchining imzosi”. Daftarcha toʻldirilgan joy, sana hamda Daftarchadan foydalanuvchi mansabdor shaxs imzosi qoʻyiladi. Kesilmaydigan sariq rangli 1/2-varaqning (yuk manifesti) boshqa grafalari toʻldirilmaydi. 1 — 15-grafalar. Daftarchadan foydalanuvchi tomonidan kesiladigan sariq rangli (yuk manifest) varaqdagi maʼlumotlar kiritiladi. Daftarchadan foydalanuvchi XYT tartib-taomillariga muvofiq tashish davomida ishlatiladigan kesiladigan barcha varaqlarning 1-15-grafalari toʻldiriladi. 16 — 23-grafalar. Oq rangli 1-koreshoq kesib olinadigan varagʻi tranzit va manzil davlatlari joʻnatish va kirish bojxona organlari tomonidan toʻldiriladi. 16-grafa. “Qoʻyilgan plombalar yoki farqlash belgilar (miqdori, tavsifi)”. Har bir yuk boʻlinmalari va konteynerlarga qoʻyilgan bojxona identifikatsiya vositalari haqida maʼlumot kiritiladi. 17-grafa. “Joʻnatuvchi bojxona organi. Joʻnatuvchi bojxona organi mansabdor shaxsining shaxsiy muhri, imzosi va sana”. Joʻnatish bojxona organi mansabdor shaxsning shaxsiy muhri, imzosi va Daftarcha rasmiylashtirilgan sana qoʻyiladi. Eslatma: 16-17-grafalar Daftarchaning barcha kesiladigan oq va yashil rangli 1-2-varaqlari joʻnatuvchi bojxona organi tomonidan toʻldiriladi. 18-grafa. “Yukning bojxona rasmiylashtiruviga qabul qilinganligi toʻgʻrisidagi maʼlumot”. Tranzit yoki manzildagi davlatdagi tovarlarni joʻnatuvchi yoki kirish bojxona posti nomi koʻrsatiladi. 19-grafa. “Shikastlanmagan deb topilgan plomba, bosilgan muhr va tanituvchi belgilar”. Qoʻyilgan bojxona identifikatsiya vositalari buzilmagan boʻlsa, toʻrtburchakka “x” belgisi qoʻyiladi. Grafa joʻnatuvchi bojxona organi tomonidan kesiladigan oq rangli 1-varaqni rasmiylashtirish vaqtida toʻldirilmaydi. 20-grafa. “Tranzit tashish davomiyligi”. Manzildagi bojxona organigacha tovarlarni yetkazib berish muddati qoʻyiladi. 21-grafa. “... raqam bilan bojxona organida roʻyxatga olindi”. Joʻnatuvchi bojxona organi nomi va XYT operatsiyasiga qoʻyilgan tartib raqam koʻrsatiladi. 22-grafa. “Turli maʼlumotlar (tovar taqdim etiladigan bojxona organi, tovarlarni yetkazish joyi)”. Manzildagi bojxona organi nomi, harakatlanish marshruti va boshqa maʼlumotlar koʻrsatiladi. 23-grafa. “Bojxona organi mansabdor shaxsining shaxsiy muhri, imzosi va sana”. Bojxona organi mansabdor shaxsning shaxsiy muhri, imzosi va sana qoʻyiladi. Joʻnatish bojxona organi tomonidan toʻldiriladi. 1-grafa. “Yetib kelganligini belgilagan bojxona organi”. Joʻnatuvchi bojxona organi nomi kiritiladi. 2-grafa. “XYT operatsiyasi raqami”. Kesiladigan oq rangli 1-varaqning 21-grafasidagi maʼlumot koʻrsatiladi. 3-grafa. “Yangi bosilgan muhr va plombalar”. Qoʻyilgan bojxona plombalari haqida maʼlumotlar kiritiladi; 4-grafa. “Bosilgan muhr va plombalar buzilmaganligi”. Qoʻyilgan bojxona identifikatsiya vositalari buzilmagan boʻlsa, toʻrtburchakka “x” belgisi qoʻyiladi. 5-grafa. “Boshqa maʼlumotlar (yuk taqdim etilishi lozim boʻlgan, belgilangan yoʻnalishi, bojxona va boshqalar)”. Manzildagi bojxona organining nomi, harakatlanish marshruti va boshqa maʼlumotlar koʻrsatiladi. 6-grafa. “Bojxona organi mansabdor shaxsining shaxsiy muhri, imzosi va sana” Bojxona organi mansabdor shaxsi imzosi, shaxsiy muhri va sana qoʻyiladi. 24 — 28-grafalar manzil yoki chiqish bojxona postida toʻldiriladi. 24-grafa. “Tovar taqdim etilganligi toʻgʻrisida belgi”. Manzildagi bojxona organining nomi va identifikatsiya raqami koʻrsatiladi. 25-grafa. “Shikastlanmagan deb topilgan plomba, bosilgan muhr va tanituvchi belgilar” Qoʻyilgan bojxona identifikatsiya vositalari buzilmagan boʻlsa, toʻrtburchakka “x” belgisi qoʻyiladi. 26-grafa. “XYT operatsiyasi tugallangan bed topilgan yuk oʻrinlari soni”. Bojxona organi nazorati ostida yuklangan tovarlar va yuk oʻrinlari soni koʻrsatiladi. Agar yuklash amalga oshirilmagan boʻlsa, grafa toʻldirilmaydi. 27-grafa. “Rasmiylashtiruv vaqtidagi tushuntirishlar”. Daftarcha qoʻllangan holda tovarlarni tashish davomida ularni yoʻqotish, bojxona organi ruxsatisiz berib yuborish, almashtirib qoʻyish va Oʻzbekiston Respublikasi qonun hujjatlarida nazarda tutilgan boshqa huquqbuzarliklar yuzaga kelgan taqdirda, ushbu grafaga “R:” belgisini qoʻyib rus yoki ingliz tilida huquqbuzarlikning qisqacha tafsiloti qayd etiladi. 28-grafa. “Bojxona organi mansabdor shaxsining shaxsiy muhri, imzosi va sana”. Bojxona organi mansabdor shaxsining imzosi, shaxsiy muhri va sana qoʻyiladi. 1-grafa. “Yetib kelganligini belgilagan bojxona organi”. Chiqish yoki manzildagi bojxona organi nomi koʻrsatiladi. 2-grafa. “Bosilgan muhr va plombalar yoki farqlash belgilar buzilmagan deb tan olinganligi”. Qoʻyilgan bojxona identifikatsiya vositalari buzilmagan boʻlsa, toʻrtburchakka “x” belgisi qoʻyiladi. 3-grafa. “Yuk oʻrinlari yoki buyumlari bojxona rasmiylashtiruvidan oʻtkazildi”. Agar yuk tushirilgan boʻlsa, tushirilgan yuk oʻrinlar soni koʻrsatiladi (yuklar tushirilmaganda toʻldirilmaydi). 4-grafa. “Yangi bosilgan muhr va plombalar”. Qoʻyilgan bojxona plombalar haqida maʼlumotlar kiritiladi (bojxona plombalari qoʻyilganda toʻldiriladi). 5-grafa. “Rasmiylashtiruvdagi qoʻshimcha belgilar”. Daftarcha qoʻllangan holda tovarlarni tashish davomida ularni yoʻqotish, bojxona organi ruxsatisiz berib yuborish, almashtirib qoʻyish va Oʻzbekiston Respublikasi qonun hujjatlarida nazarda tutilgan boshqa huquqbuzarliklar yuzaga kelgan taqdirda ushbu grafaga “R:” belgisi qoʻyilib rus yoki ingliz tilida huquqbuzarlikning qisqacha tafsiloti qayd etiladi. 6-grafa. “Bojxona organi mansabdor shaxsining shaxsiy muhri, imzosi va sana” Bojxona organi mansabdor shaxsining imzosi, shaxsiy muhri va sana qoʻyiladi. 1, 2, 3 va 5 grafalar — XYT daftarchasining kesiladigan oq va yashil rangli 1-2-varaqlaridagi grafalar bilan bir xil tartibda toʻldiriladi. 4-grafa. “Transport vositasining roʻyxat raqami, konteynerning identifikatsiya raqami va farqlash belgisi”. Yoʻl transport hodisasiga uchragan transport vositalarining roʻyxat raqamlari yoki konteynerlarning identifikatsiya va tanituvchi raqami koʻrsatiladi. 6-grafa. “Bojxona plombalari buzilgan/buzilmagan”. Tegishli toʻrtburchakka “x” belgisi qoʻyiladi. 7-grafa. “Yuk boʻlimi/konteyner buzilgan/buzilmagan”. Tegishli toʻrtburchakka “x” belgisi qoʻyiladi. 8-grafa. “Izohlar”. Tovarlar, transport vositalari, yuk boʻlimlari yoki konteynerlar holati boʻyicha umumiy maʼlumotlar kiritiladi. 9-grafa. “Yuk yoʻqolishi aniqlandi/aniqlanmadi”. Tegishli toʻrtburchakka “x” belgisi qoʻyiladi. 10-grafa. “Yuk boʻlimi yoki konteyner, markirovka va yuk oʻrinlari raqami”. Markirovkalar, zarur boʻlgan hollarda yoʻl transport hodisasiga uchragan transport vositalari yuk boʻlimlari yoki konteynerlar roʻyxat raqamlari tartibi koʻrsatiladi. 11-grafa. “Yuk oʻrinlari soni va turi, tovarlar tavsifi”. Yoʻqolgan va (yoki) yoʻq qilish huquqbuzarligi hisoblangan tovarlar toʻgʻrisidagi maʼlumotlar. 12-grafa. “O yoki U”. Har bir yoʻqolgan yoki yoʻq qilingan turdagi tovarlarning toʻgʻrisiga “O” (yoʻqolgan) yoki “U” (yoʻq qilingan) harfi qoʻyiladi. 13-grafa. “Izohlar”. Har bir yoʻqolgan yoki yoʻq qilingan tovarlarning miqdori qoʻyiladi. 14-grafa. “YTH sanasi va joyi...”. Yoʻl — transport hodisasi sodir boʻlgan sana va joyi koʻrsatiladi. 15-grafa. “XYT operatsiyasini davom ettirish uchun koʻrilgan choralar...”. Tovarlarni tashishni davom ettirish uchun qabul qilingan choralar toʻgʻrisidan darak beruvchi tegishli toʻrtburchakka “x” belgisi qoʻyiladi. 16-grafa. Yuklar boshqa transport vositasiga qayta yuklangan boʻlsa, tegishli bandlar: a) avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnomaning mavjudligi; b) agar konteynerga qayta yuklansa, konteyner identifikatsiya raqami va tovarlarni bojxona plombalari va muhrlari ostida tashishga ruxsat berish toʻgʻrisidagi lavha mavjudligi. 17-grafa. “Bayonnoma tuzuvchi vakolatli organ”. Yoʻl — transport hodisasi bayonnomasini tuzuvchi davlat organi (bojxonadan boshqa) nomi koʻrsatiladi. 18-grafa. “XYT daftarchasidan foydalangan holda yuklar tashilgan keyingi bojxona belgilari”. Yoʻl-transport hodisa sodir etilgan holatni tasdiqlash uchun moʻljallangan. Bojxona toʻlovlarini hisoblash namunasi _______________________________________________________________________________________________________________________________________________ hujjatlari asosida bojxona toʻlovlar hisobi amalga (bojxona toʻlovlari hisobi amalga oshirilgan tovar kuzatuv, tijorat va boshqa hujjatlar raqamlari) oshirildi T/r Tovar nomi TIF TN kodi Miqdori Vazni (netto, kg) Faktura qiymati (AQSh doll.) AQSh doll. kursi Bojxona toʻlovlari summasi Shundan: Import bojxona boji % Dona tovarga stavka (AQSh doll.) Aksiz soligʻi % Dona tovarga stavka (AQSh doll.) QQS % Jami: Bojxona toʻlovlarini hisoblash namunasi _______________________________________________________________________________________________________________________________________________ hujjatlari asosida bojxona toʻlovlar hisobi amalga (bojxona toʻlovlari hisobi amalga oshirilgan tovar kuzatuv, tijorat va boshqa hujjatlar raqamlari) oshirildi T/r Tovar nomi TIF TN kodi Miqdori Vazni (netto, kg) Faktura qiymati (AQSh doll.) AQSh doll. kursi Bojxona toʻlovlari summasi Shundan: Import bojxona boji % Dona tovarga stavka (AQSh doll.) Aksiz soligʻi % Dona tovarga stavka (AQSh doll.) QQS % Jami: 1. Ushbu Reglament xalqaro yoʻllarda tashish (keyingi oʻrinlarda — XYT) daftarchasidan foydalanish uchun ruxsatnoma berish boʻyicha davlat xizmatlari koʻrsatishni tartibini belgilaydi. 2. Ushbu Reglamentda quyidagi tushunchalardan foydalaniladi: bojxona qonunchilik hujjatlarini buzish — Oʻzbekiston Respublikasi bojxona hududida tovarlar va transport vositalarini manzildagi bojxona organiga yetkazib bermaslik, yoʻqotish va almashtirish bilan bogʻliq boʻlgan Oʻzbekiston Respublikasi Bojxona kodeksida va boshqa qonunchilik hujjatlarida belgilangan bojxona qoidalarining buzilishi; kafolat uyushmasi — 1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasini (keyingi oʻrinlarda — Konvensiya) va Oʻzbekiston Respublikasi qonunchilik hujjatlariga koʻra XYT daftarchasidan foydalanuvchi shaxslarga kafilligi tan olingan uyushma (Oʻzbekiston Respublikasida — Oʻzbekiston xalqaro avtomobilda tashuvchilar uyushmasi (AIRCUZ); Maʼmuriy qoʻmita — Konvensiyaning barcha ishtirokchi davlatlaridan tashkil topgan Konvensiyaning oliy organi; ruxsatnoma egasi — XYT daftarchasidan foydalanish uchun ruxsatnoma olgan yuridik yoki jismoniy shaxs; soliq qonunchilik hujjatlarini qoʻpol ravishda buzish — soliq toʻlovchining Oʻzbekiston Respublikasi hududida Oʻzbekiston Respublikasi Soliq kodeksida belgilangan qonunga xilof harakati yoki harakatsizligi uchun bazaviy hisoblash miqdorining 100 baravaridan yuqori boʻlgan jarima va (yoki) soliq qarzdorligi; XYT ijro etuvchi Kengashi — Konvensiyaga muvofiq Maʼmuriy qoʻmita tomonidan berilgan vazifalarni bajaradigan va Maʼmuriy qoʻmita tomonidan tashkil etilgan yordamchi organ. 3. XYT daftarchasidan foydalanish uchun ruxsatnoma Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasi (keyingi oʻrinlarda — Bojxona qoʻmitasi) Qoraqalpogʻiston Respublikasi, viloyatlar, Toshkent shahar boshqarmalari va “Toshkent-AERO” ixtisoslashtirilgan bojxona kompleksi (keyingi oʻrinlarda — Bojxona qoʻmitasi hududiy boshqarmalari) tomonidan ushbu Reglamentga 1 va 2-ilovalarga muvofiq sxema va ruxsatnoma boʻyicha beriladi. 4. XYT daftarchasidan foydalanish uchun ruxsatnoma (keyingi oʻrinlarda — ruxsatnoma): elektron shaklda beriladi; amal qilish muddati cheklanmaydi; yuridik va jismoniy shaxslarga (keyingi oʻrinlarda — ariza beruvchi) XYT daftarchasidan foydalangan holda, xalqaro yuk tashish huquqini beradi; kafolat uyushmasidan XYT daftarchasini olish huquqini anglatmaydi. 41. Ruxsatnoma olinayotgan avtotransport vositasining bojxona koʻzdan kechiruvi oʻtkazilganda bojxona koʻrigi dalolatnomasi rasmiylashtiriladi. 5. Ariza beruvchi ruxsatnoma olish uchun Konvensiyaga 9-ilovaning II qismi 1-bandida nazarda tutilgan quyidagi talablarga javob berishi lozim: a) avtomobil transportida xalqaro yuk tashish tajribasi yoki imkoniyati (avtomobilda xalqaro yuk tashish huquqini beruvchi litsenziya) mavjudligi; b) Konvensiyada nazarda tutilgan majburiyatlarning bajarilishini taʼminlaydigan barqaror moliyaviy holatga ega boʻlishi; v) Konvensiyani qoʻllash toʻgʻrisidagi bilimlarga ega ekanligini tasdiqlovchi sertifikatlar (guvohnomalar) mavjudligi; g) XYT daftarchasidan foydalanishga ruxsat berish toʻgʻrisida ariza olingan kundan eʼtiboran bir yil ichida Oʻzbekiston Respublikasi bojxona qonunchilik hujjatlari boʻyicha bartaraf etilmagan qonun buzilishi holatlarining mavjud emasligi; d) XYT daftarchasidan foydalanishga ruxsat berish toʻgʻrisida ariza olingan kundan eʼtiboran bir yil ichida bartaraf etilmagan soliq qonunchilik hujjatlarini qoʻpol ravishda buzish holatlari mavjud emasligi; e) kafolat uyushmasi oldidagi majburiyatlar toʻgʻrisidagi deklaratsiyani imzolash, bunda ariza beruvchi: joʻnatuvchi, oraliq va manzildagi bojxona organida Konvensiya talablari asosida barcha bojxona tartib-tamoyillariga rioya qilishi; Konvensiya 11-moddasi 2-bandiga asosan bojxona organlari tomonidan talab qilinsa, Konvensiyaning 8-moddasi 1 va 2-bandlarida nazarda tutilgan summalarni toʻlashi; kafolat uyushmasiga Oʻzbekiston Respublikasi qonunchilik hujjatlarida ruxsat berilgan doirada ushbu bandning shartlari va talablari toʻgʻrisidagi maʼlumotlarni tekshirishga ruxsat berishi shart. 6. Ruxsatnoma olish uchun ariza beruvchi ushbu Reglamentga 3-ilovaga muvofiq arizani toʻldirgan holda oʻzining elektron raqamli imzosi bilan tasdiqlab, Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) yoki “Litsenziya” axborot tizimi (keyingi oʻrinlarda — “Litsenziya” AT) orqali yuboradi. 7. Arizada quyidagilar koʻrsatiladi: ariza beruvchi yoki uning vakolatli xodimlari, shuningdek, haydovchilar pasport maʼlumotlaridagi jismoniy shaxsning shaxsiy identifikatsiya raqami, XYT daftarchasidan foydalangan holda xalqaro avtomobil transportida yuk tashishni tashkil etish kasbiy malakaga egaligi toʻgʻrisidagi sertifikatlar (guvohnomalar) raqamlari va ularning berilgan sanasi, ishga qabul qilganlik toʻgʻrisida buyruq raqamlari va sanasi; transport vositalarining markalari, davlat raqami belgilari, identifikatsiya raqamlari (VIN), transport vositasining ariza beruvchi tasarrufida boʻlish muddati, xalqaro yuk tashish huquqini beruvchi litsenziya raqamlari va berilgan sanasi; xoʻjalik yurituvchi subyektlarning toʻliq mablagʻlari — transport vositalari, binolar, inshootlar, avtotransport vositalari, asbob-uskunalar va boshqa mol-mulk mavjud boʻlgan buxgalteriya hisobi standartlariga muvofiq hisobga olingan boshqa mulkka ega ekanligi, amortizatsiyani hisobga olgan holda qoldiq yoki balans qiymati boʻyicha maʼlumot (umumiy qiymat bazaviy hisoblash miqdorining besh yuz baravaridan kam boʻlmasligi lozim). 8. Ushbu Reglamentning 7-bandida nazarda tutilgan maʼlumotlarning toʻgʻriligi uchun ariza beruvchi javobgardir. Ariza beruvchi haydovchilar va transport vositalari toʻgʻrisida taqdim etilgan maʼlumotlarni doimiy ravishda yangilab turishi lozim. 9. Ariza beruvchidan ushbu Reglamentning 7-bandida koʻrsatilmagan boshqa hujjatlarni talab qilishga yoʻl qoʻyilmaydi. 10. Ariza beruvchi tomonidan XYT daftarchasidan foydalanishga ruxsatnoma olish uchun taqdim etilgan maʼlumotlar Bojxona qoʻmitasi, Soliq qoʻmitasining hududiy boshqarmalari va Kafolat uyushmasi buning aksini isbotlamaguncha ishonchli hisoblanadi. 11. Arizani koʻrib chiqish va XYT daftarchasidan foydalanishga ruxsatnoma berganlik uchun yigʻim undirilmaydi. 12. Ariza YIDXP yoki “Litsenziya” AT orqali Bojxona qoʻmitasining Yagona avtomatlashtirilgan axborot tizimiga (keyingi oʻrinlarda — Bojxona qoʻmitasi YAAAT) kelib tushadi. Ushbu ariza shu vaqtning oʻzida avtomatik tarzda Soliq qoʻmitasiga va kafolat uyushmasiga yuboriladi. 13. Ariza kelib tushgandan soʻng: Kafolat uyushmasi uch ish kunida ushbu tartibning 5-bandi “a” — “v”, “e” kichik bandlarida nazarda tutilgan shartlar va talablarga muvofiqlikni oʻrganadi va Bojxona qoʻmitasi YAAATga elektron raqamli imzosi bilan tasdiqlaydi yoki rad etadi; Soliq qoʻmitasining hududiy boshqarmalari uch ish kuni mobaynida Bojxona qoʻmitasi YAAATga ariza beruvchining ruxsat olish uchun elektron arizasini olgan kundan eʼtiboran bir yil ichida bartaraf etilmagan soliq qonunchilik hujjatlarini qoʻpol ravishda buzish holatlari mavjudligi yoki mavjud emasligini hamda ushbu tartibning 7-bandiga muvofiq ariza beruvchining toʻliq mablagʻlari yoki balans qiymati boʻyicha maʼlumotlarni tasdiqlaydi yoki rad etadi; Bojxona qoʻmitasining hududiy boshqarmalari uch ish kuni mobaynida Bojxona qoʻmitasi YAAATga ariza beruvchining ruxsat olish uchun elektron arizasini olgan kundan eʼtiboran bir yil ichida bartaraf etilmagan bojxona qonunchilik hujjatlari buzilishi mavjudligi yoki mavjud emasligini tasdiqlaydi. Mazkur jarayonlarni amalga oshirish maqsadida Bojxona qoʻmitasi, Soliq qoʻmitasi va Kafolat uyushmasi axborot tizimlari oʻrtasida maʼlumot almashinuvi tashkil etiladi. 14. Kafolat uyushmasi va Oʻzbekiston Respublikasi Soliq qoʻmitasining hududiy boshqarmalari tomonidan ariza koʻrib chiqilgandan soʻng Bojxona qoʻmitasining tegishli hududiy boshqarmalari ikki ish kuni ichida uni oʻrganib chiqib, ruxsatnoma berish yoki rad etish toʻgʻrisida qaror qabul qiladi. 15. Ruxsatnoma berish yoki berishni rad etish toʻgʻrisidagi qaror Bojxona qoʻmitasi hududiy boshqarmalari boshliqlari tomonidan qabul qilinadi va elektron raqamli imzo bilan tasdiqlanadi. QR-kod bilan himoyalangan va elektron raqamli imzo bilan tasdiqlangan XYT daftarchasidan foydalanishga ruxsatnoma YIDXP yoki “Litsenziya” AT orqali ushbu Reglamentga 4-ilovadagi shaklga muvofiq elektron shaklda ariza beruvchiga va Kafolat uyushmasiga yuboriladi. 16. Arizani rad etish toʻgʻrisidagi bildirishnoma ariza beruvchiga va Kafolat uyushmasiga elektron tarzda YIDXP yoki “Litsenziya” AT orqali rad etish sabablari va qonunchilik hujjatlari aniq normalari koʻrsatilgan holda yuboriladi. 17. Ruxsatnoma berilganligi toʻgʻrisida maʼlumot olingandan soʻng kafolat uyushmasi uch ish kuni ichida XYT daftarchasidan foydalanish uchun ruxsatnoma asosida XYT daftarchasini olgan yuridik va jismoniy shaxslar toʻgʻrisidagi maʼlumotlarni Bojxona qoʻmitasiga ushbu Reglamentga 5-ilovaga muvofiq Bojxona qoʻmitasi YAAAT orqali elektron shaklda yuboradi. 18. Kafolat uyushmasidan Reglamentga 5-ilovaga muvofiq kelib tushgan maʼlumotlar Bojxona qoʻmitasi masʼul xodimi tomonidan uch ish kuni ichida XYT Xalqaro bank maʼlumotlari bazasiga kiritiladi. Mazkur Reglamentning 13 — 18-bandlarida koʻrsatilgan jarayonlar avtomatlashtirilishi mumkin. Bunda ariza beruvchi arizani toʻldirish paytida tegishli maʼlumotlarni kiritish jarayonida ushbu Reglament bilan belgilangan talablarga mos kelmasa, tizim tomondan arizani joʻnatishga yoʻl qoʻyilmaydi. 19. Bojxona qoʻmitasi hududiy boshqarmalari tomonidan ruxsatnoma berishni rad etish uchun quyidagilar asos boʻladi: ariza beruvchining XYT daftarchasidan foydalanishga ruxsatnoma olish uchun zarur boʻlgan hujjatlarni toʻliq taqdim etmasligi; ariza beruvchining ushbu Reglamentning 5-bandida nazarda tutilgan talablar va shartlarga muvofiq emasligi; ariza beruvchi tomonidan taqdim etilgan hujjatlarda notoʻgʻri yoki toʻliq boʻlmagan maʼlumotlar mavjudligi. Boshqa sabablarga koʻra, shu jumladan maqsadga muvofiq emasligi sababli XYT daftarchasidan foydalanishga ruxsatnoma berishni rad etishga yoʻl qoʻyilmaydi. 20. XYT daftarchasidan foydalanish uchun ruxsatnoma berishni rad etish toʻgʻrisida qaror qabul qilingan taqdirda, rad etish sabablari va qonunchilik talablari xabarnomada koʻrsatilishi kerak. 21. XYT daftarchasidan foydalanish uchun ruxsatnoma olishni rad etish uchun asos boʻlgan sabablar ariza beruvchi tomonidan bartaraf etilgan taqdirda, hujjatlarni takroran tekshirish yuqoridagi tartibga asosan amalga oshiriladi. 22. Arizani qayta koʻrib chiqishda XYT daftarchasidan foydalanish uchun ruxsatnoma berishni rad etish toʻgʻrisidagi xabarnomada ilgari koʻrsatilmagan yangi asoslar boʻyicha rad etishga yoʻl qoʻyilmaydi. 23. Ariza beruvchi XYT daftarchasidan foydalanish uchun ruxsatnoma olishni rad etish, shuningdek, Bojxona qoʻmitasi xodimining xatti-harakatlari (harakatsizligi) boʻyicha belgilangan tartibda shikoyat qilish huquqiga ega. 24. XYT daftarchasidan foydalanish uchun ruxsatnomaga oʻzgartirishlar kiritish uchun yigʻim undirilmaydi. 25. Yuridik shaxs qayta tashkil etilganda, uning nomi yoki joylashgan joyi (pochta manzili) oʻzgarganda, yangi yuridik shaxs davlat roʻyxatidan oʻtkazilgan sanada ruxsatnomasi boʻlgan yuridik shaxslar bilan birlashganda, ariza beruvchi yuridik shaxs qayta roʻyxatdan oʻtkazilganda, yetti ish kuni ichida YIDXP yoki “Litsenziya” AT orqali ushbu oʻzgartirishlar toʻgʻrisida tasdiqlovchi hujjatlarni ilova qilgan holda, qayta roʻyxatdan oʻtish uchun murojaat qilishi shart. Davlat roʻyxatidan oʻtkazilganligi toʻgʻrisidagi guvohnomada koʻrsatilgan tadbirkorlik subyekti — jismoniy shaxsning familiyasi, ismi, otasining ismi yoki ish joyi oʻzgargan taqdirda, ariza beruvchi yuridik shaxs sifatida qayta roʻyxatdan oʻtkazilgandan keyin besh ish kuni ichida koʻrsatilgan maʼlumotlarni tasdiqlovchi hujjatlarni ilova qilgan holda, qayta roʻyxatdan oʻtkazish uchun YIDXP yoki “Litsenziya” AT orqali murojaat qilishi lozim. 26. Qayta roʻyxatdan oʻtkazish va (yoki) oʻzgarishlar toʻgʻrisida murojaat (tegishli hujjatlar ilova qilingan holda) kelib tushganda, Bojxona qoʻmitasi hududiy boshqarmasi tomonidan tekshiriladi, murojaat YIDXP yoki “Litsenziya” ATga kelib tushgan kundan boshlab uch ish kuni ichida tasdiqlanadi yoki rad etiladi. 27. Oʻzgartirilgan maʼlumotlar tasdiqlangan taqdirda, Bojxona qoʻmitasining tegishli hududiy boshqarmasi ruxsatnoma maʼlumotlarini Bojxona qoʻmitasi YAAATda yangilaydi va Bojxona qoʻmitasiga kiritilgan tuzatishlar boʻyicha axborot beradi. Bojxona qoʻmitasi masʼul xodimi tegishli oʻzgartirishlarni XYT Xalqaro bank maʼlumotlari bazasiga kiritadi. 28. Dastlabki ruxsatnoma Bojxona qoʻmitasining tegishli hududiy boshqarmasi tomonidan qayta rasmiylashtirilgunga qadar amal qiladi. 29. XYT daftarchasidan foydalanish uchun ruxsatnoma quyidagi hollarda YIDXP yoki “Litsenziya” AT orqali ikki kun ichida Bojxona qoʻmitasi hududiy boshqarmalari tomonidan bekor qilinadi: XYT daftarchasidan foydalanish uchun ruxsatnoma egasi bekor qilish boʻyicha YIDXP yoki “Litsenziya” AT orqali murojaat qilganda; yuridik shaxs tugatilganda; jismoniy shaxs tadbirkorlik subyekti sifatida davlat roʻyxatidan oʻtganligi boʻyicha guvohnomaning amal qilishi bekor qilinganda; tadbirkorlik subyekti sifatida jismoniy shaxs vafot etganda yoki layoqatsiz deb topilganda; ushbu Reglamentning 5-bandida nazarda tutilgan talablar va shartlar bajarilmaganda; XYT daftarchasidan foydalanish uchun ruxsatnoma noqonuniy berilganligi aniqlanganda. 30. XYT daftarchasidan foydalanish uchun ruxsatnomani bekor qilish haqidagi qaror Bojxona qoʻmitasi, ruxsatnoma egasi va kafolat uyushmasiga YIDXP yoki “Litsenziya” AT orqali yuboriladi. 31. XYT daftarchasidan foydalanish uchun ruxsatnomani bekor qilish haqidagi qaror qabul qilingan kundan boshlab besh kun ichida Bojxona qoʻmitasining masʼul xodimi XYT Xalqaro bank maʼlumotlari bazasiga oʻzgartirishlar kiritadi. 32. Bekor qilingan ruxsatnoma qayta tiklanmaydi. XYT daftarchasidan foydalanishni davom ettirish uchun qaytadan ushbu Reglamentning 2 — 4-boblarida koʻrsatilgan tartibda ariza beriladi va koʻrib chiqiladi. 33. XYT daftarchasidan foydalanish uchun berilgan ruxsatnomalar reyestri (keyingi oʻrinlarda — reyestr) ushbu Reglamentga 6-ilovaga muvofiq shaklda avtomatik ravishda Bojxona qoʻmitasi YAAAT tomonidan yaratiladi. Reyestr maʼlumotlarining shakllanishi Bojxona qoʻmitasi tomonidan nazorat qilinadi. 34. Reyestrda quyidagilar koʻrsatilishi kerak: Kafolat uyushmasi tomonidan berilgan identifikatsiya raqami; soliq toʻlovchining identifikatsiya raqami (STIR yoki jismoniy shaxsning shaxsiy identifikatsiya raqami); ariza beruvchi toʻgʻrisidagi asosiy maʼlumotlar (yuridik shaxslarning nomi, shakli, pochta manzili, elektron pochta manzili, telefon raqami, jismoniy shaxslarning familiyasi, ismi, otasining ismi, pasport maʼlumotlari, pochta manzili, telefon raqami); XYT daftarchasidan foydalanish uchun ruxsatnomaning raqami va sanasi; kompaniya yoki litsenziyani roʻyxatdan oʻtkazish raqami (mavjud boʻlsa); XYT daftarchasidan foydalanish uchun berilgan ruxsatnomani tiklash va toʻxtatib turish asoslari va sanasi; XYT daftarchasidan foydalanish uchun ruxsatnomani bekor qilish asoslari va sanasi. 35. Reyestrdagi maʼlumotlar tijorat siri hisoblanadi va faqat qonunda belgilangan hollarda oshkor qilinishi mumkin. 36. Ushbu Reglament talablarining buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarBajarish muddatlari1-bosqichAriza beruvchiXYT daftarchasidan foydalanishga ruxsatnoma olish uchun ariza beruvchi Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) yoki “Litsenziya” axborot tizimi (keyingi oʻrinlarda — “Litsenziya” AT) orqali ushbu Reglamentga 3-ilovaga asosan XYT daftarchasidan foydalanishga ruxsatnoma olish uchun ariza toʻldiradi va uni oʻz elektron raqamli imzosi bilan tasdiqlaydi.Xohishiga koʻra2-bosqichYAIDPX yoki “Litsenziya” ATAriza YIDXP yoki “Litsenziya” AT orqali Bojxona qoʻmitasi Yagona avtomatlashtirilgan axborot tizimi (keyingi oʻrinlarda — Bojxona qoʻmitasi YAAAT)ga kelib tushadi.Avtomatik ravishda3-bosqichBojxona qoʻmitasi YAAATBojxona qoʻmitasi YAAATga kelib tushgan ariza Soliq qoʻmitasining kafolat uyushmasiga bir vaqtda yuboriladi.Avtomatik ravishda4-bosqich1. Kafolat uyushmasi1. Kafolat uyushmasi Reglamentning 5-bandi “a” — “v”, “e” kichik bandlarida nazarda tutilgan shartlar va talablarga muvofiqlikni oʻrganadi va Bojxona qoʻmitasi YAAATga elektron raqamli imzosi bilan tasdiqlaydi yoki rad etadi.Uch ish kuni2. Soliq qoʻmitasining tegishli hududiy boshqarmasi2. Bojxona qoʻmitasi YAAATga ariza beruvchining ruxsat olish uchun elektron arizasini olgan kundan eʼtiboran bir yil ichida bartaraf etilmagan soliq qonunchilik hujjatlarini qoʻpol ravishda buzish holatlari mavjudligi yoki mavjud emasligini tasdiqlaydi.3. Bojxona qoʻmitasi tegishli hududiy boshqarmasi3. Bojxona qoʻmitasi YAAATga ariza beruvchining ruxsat olish uchun elektron arizasini olgan kundan eʼtiboran bir yil ichida bartaraf etilmagan bojxona qonunchilik hujjatlari buzilishi mavjudligi yoki mavjud emasligini tasdiqlaydi.5-bosqichBojxona qoʻmitasining tegishli hududiy boshqarmasiKafolat uyushmasi va Soliq qoʻmitasining tegishli hududiy boshqarmasi tomonidan ariza koʻrib chiqilgandan soʻng ruxsatnoma berish yoki berishni rad etish toʻgʻrisida qaror qabul qiladi va arizachiga YIDXP yoki “Litsenziya” AT orqali yuboradi.Ikki ish kuni6-bosqichBojxona qoʻmitasi YAAATRuxsatnoma berilganligi yoki ariza rad etilganligi toʻgʻrisidagi qaror Bojxona qoʻmitasi YAAATdan YIDXP yoki “Litsenziya” AT orqali ariza beruvchiga elektron shaklda yuboriladi.Avtomatik ravishda7-bosqichKafolat uyushmasiXYT daftarchasidan foydalanish uchun ruxsatnoma olgandan soʻng ruxsatnoma olgan shaxslar toʻgʻrisidagi maʼlumotlarni Bojxona qoʻmitasiga Reglamentga 5-ilovaga muvofiq Bojxona qoʻmitasi YAAAT orqali elektron shaklda yuboradi.Uch ish kuni8-bosqichBojxona qoʻmitasi maʼsul xodimiKafolat uyushmasidan kelib tushgan XYT daftarchasidan foydalanish uchun ruxsatnoma olgan shaxslartoʻgʻrisidagi maʼlumotlar Konvensiyaga 9-ilovaning II qismi 4-bandiga muvofiq uch ish kuni ichida XYT Xalqaro bank maʼlumotlari bazasiga kiritadi.Uch ish kuni9-bosqichBojxona qoʻmitasi YAAATXYT daftarchasidan foydalanish uchun berilgan ruxsatnomalar reyestri Reglamentga 6-ilovaga muvofiq shaklda Bojxona qoʻmitasi YAAATda avtomatik tarzda yaratiladi.Kafolat uyushmasi tomonidan Reglamentga 5-ilovaga muvofiq Bojxona qoʻmitasi YAAAT orqali elektron shaklda maʼlumotlarni yuborgandan soʻng avtomatik ravishda 1. Ruxsatnoma nomiXalqaro yoʻllarda tashish daftarchasini qoʻllagan holda yuklarni xalqaro tashish uchun ruxsatnoma (keyingi oʻrinlarda Ruxsatnoma).2. Ruxsat beriladigan faoliyat turiXalqaro yoʻllarda tashish (keyingi oʻrinlarda — XYT) daftarchasidan foydalangan holda xalqaro tashuvlarni amalga oshirish.3. Amalga oshirish mexanizmini tartibga soluvchi normativ-huquqiy hujjat1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasi va Oʻzbekiston Respublikasi tashuvchilariga xalqaro yoʻllarda tashish daftarchasidan foydalanish uchun ruxsatnoma berish boʻyicha davlat xizmatlarini koʻrsatishning maʼmuriy reglamenti (keyingi oʻrinlarida Reglament).4. Ariza beruvchilar toifasiYuridik va jismoniy shaxslar.5. Ruxsat beruvchi organOʻzbekiston Respublikasi Bojxona qoʻmitasi hududiy boshqarmalari.6. Hujjatlarni topshirish tartibiOʻzbekiston Respublikasi Yagona interaktiv davlat xizmatlari portali yoki “Litsenziya” axborot tizimi orqali.7. Ruxsatnomani olish uchun taqdim qilinadigan hujjatlarRuxsatnoma olish uchun daʼvogar Reglamentga 3-ilovaga muvofiq arizani toʻldirgan holda oʻzining elektron raqamli imzosi bilan tasdiqlab, Oʻzbekiston Respublikasi Yagona interaktiv davlat xizmatlari portali yoki “Litsenziya” axborot tizimi orqali yuboradi.8. Arizani koʻrib chiqish uchun toʻlanadigan yigʻim miqdoriYoʻq.9. Ruxsatnoma berilganligi uchun davlat boji miqdoriYoʻq.10. Arizani koʻrib chiqish va qaror qabul qilish muddatlariAriza kelib tushgan kundan boshlab 5 ish kuni.11. Ruxsatnoma talablari va shartlari5. Ariza beruvchi Ruxsatnoma olish uchun Konvensiyaga 9-ilovaning II qismi 1-bandida nazarda tutilgan quyidagi talablarga javob berishi lozim:a) avtomobil transportida xalqaro yuk tashish tajribasi yoki imkoniyati (avtomobilda xalqaro yuk tashish huquqini beruvchi litsenziya) mavjudligi;b) Konvensiyada nazarda tutilgan majburiyatlarning bajarilishini taʼminlaydigan barqaror moliyaviy holatga ega boʻlishi;v) Konvensiyani qoʻllash toʻgʻrisidagi bilimlarga ega ekanligini tasdiqlovchi sertifikatlar (guvohnomalar) mavjudligi;g) XYT daftarchasidan foydalanishga ruxsat berish toʻgʻrisida ariza olingan kundan eʼtiboran bir yil ichida Oʻzbekiston Respublikasi bojxona qonunchilik hujjatlari boʻyicha bartaraf etilmagan qonun buzilishi holatlarining mavjud emasligi;d) XYT daftarchasidan foydalanishga ruxsat berish toʻgʻrisida ariza olingan kundan eʼtiboran bir yil ichida bartaraf etilmagan soliq qonunchilik hujjatlarini qoʻpol ravishda buzish holatlari mavjud emasligi;e) kafolat uyushmasi oldidagi majburiyatlar toʻgʻrisidagi deklaratsiyani imzolash, bunda ariza beruvchi:joʻnatuvchi, oraliq va manzildagi bojxona organida Konvensiya talablari asosida barcha bojxona tartib-tamoyillariga rioya qilishi;Konvensiya 11-moddasi 2-bandiga asosan bojxona organlari tomonidan talab qilinsa, Konvensiyaning 8-moddasi 1 va 2-bandlarida nazarda tutilgan summalarni toʻlashi;kafolat uyushmasiga Oʻzbekiston Respublikasi qonunchilik hujjatlarida ruxsat berilgan doirada ushbu bandning shartlari va talablari toʻgʻrisidagi maʼlumotlarni tekshirishga ruxsat berishi shart.12. Nazorat tartibiOʻzbekiston Respublikasi Bojxona qoʻmitasi Yagona avtomatlashtirilgan axborot tizimi hamda Xalqaro yoʻllarda tashish xalqaro maʼlumotlar banki orqali elektron ravishda.13. Ruxsatnoma berishda kelishiladigan organlarOʻzbekiston Respublikasi Soliq qoʻmitasi va kafolat uyushmasi.14. Ruxsatnomaning amal qilish muddatiCheklanmagan.15. Izoh* Xalqaro yoʻllarda tashish daftarchasini qoʻllagan holda yuklarni xalqaro tashish uchun ruxsatnoma pasporti amaldagi qonunchilikda belgilangan boshqa norma va qoidalarning daʼvogar va ruxsatnoma egasi tomonidan bajarilishini istisno etmaydi. Davlat: Oʻzbekiston Respublikasi Kafolat uyushmasi nomi: Oʻzbekiston Respublikasi xalqaro avtomobil tashuvchilari assotsiatsiyasi (AIRCUZ) Vakolatli idora: Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasiIdentifikatsiya raqamiTashkilot nomi (shaxs familiyasi)Tashkilot (shaxs) manziliTelefon raqami, faks va elektron pochta manziliYuklarni xalqaro tashish litsenziyasi raqamiXYT daftarchasidan foydalanish uchun ruxsatnoma oxirgi marotaba olib qoʻyilgan sana(zarur hollarda)XYT daftarchasidan foydalanish uchun ruxsatnoma berish sanaXYT daftarchasidan foydalanish uchun ruxsatnoma olib qoʻyilgan sana(zarur hollarda)Muhr/imzo T/r Kafolat uyushmasi tomonidan berilgan identifikatsiya raqami STIR/ JSHSHIR Ariza beruvchi toʻgʻrisida maʼlumot XYT daftarchasidan foydalanish uchun ruxsatnoma raqami va berilgan sanasi Yuklarni xalqaro tashish litsenziyasi raqami Boshqa maʼlumotlar Ariza beruvchi tashkilotning toʻliq nomi va mulkchilik shakli/yoki jismoniy shaxs F.I.O. va pasport seriyasi Manzili, elektron pochta manzili Telefon raqami 1. Ushbu Nizom Xalqaro tashuvchilarni Oʻzbekiston Respublikasi hududida 1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasi (keyingi oʻrinlarda — Konvensiya) qoidalaridan foydalanish huquqidan mahrum qilish va bunday huquqni qayta tiklash tartibini belgilaydi. 2. Iqtisodiyot va moliya vazirligi huzuridagi Bojxona qoʻmitasi (keyingi oʻrinlarda — Bojxona qoʻmitasi) Oʻzbekiston Respublikasi hududida Konvensiya qoidalaridan foydalanish huquqidan mahrum qilingan va bunday huquqi tiklangan tashuvchilarning ushbu Nizomga ilovada belgilangan shaklda reyestrini yuritadi. 3. Tashuvchi Bojxona qoʻmitasi qaroriga muvofiq Oʻzbekiston Respublikasi hududida quyidagi hollarda Konvensiya qoidalaridan foydalanish huquqidan mahrum qilinishi mumkin: a) Konvensiya talablarining buzilganligi munosabati bilan bojxona toʻlovlarini toʻlash boʻyicha majburiyatini bajarmaslik; b) quyidagilarda ifodalanadigan Konvensiya talablarining bir necha marta buzilishi va (yoki) Oʻzbekiston Respublikasi bojxona qonunchilik hujjatlari talablariga rioya qilmaslik: Oʻzbekiston Respublikasi bojxona chegarasi orqali tovarlarning noqonuniy olib oʻtish; bojxona nazoratidagi tovarlarni Oʻzbekiston Respublikasi bojxona organlari tomonidan yoki Oʻzbekiston Respublikasi bojxona hududida Oʻzbekiston Respublikasi qonunchilik hujjatlarida belgilangan yetkazib berish joyiga yetkazib bermaslik, bojxona organlari ruxsatisiz bojxona nazoratidagi tovarlarni boshqa shaxslarga berib yuborishda yoki ularni yoʻqotish; Oʻzbekiston Respublikasi bojxona hududidan bojxona organlari tomonidan chiqarib yuborilishiga ruxsat berilgan tovarlarni ishlatilish va (yoki) ularga egalik qilish; Oʻzbekiston Respublikasi Bojxona kodeksida belgilangan muddatlarda xalqaro tashuvdagi transport vositalarini Oʻzbekiston Respublikasi bojxona hududidan olib chiqib ketmaslik. 4. Quyidagi hollarda hududiy bojxona boshqarmalari uch kun muddatda tashuvchini Oʻzbekiston Respublikasi hududida Konvensiya qoidalaridan foydalanish huquqidan mahrum qilish boʻyicha Bojxona qoʻmitasiga taklif kiritadi: bojxona organlari tomonidan xalqaro yoʻllarda tashish tartibi buzilganligi munosabati bilan bojxona toʻlovlari undirilishi boʻyicha qaror qabul qilingan sanadan oʻttiz kalendar kun oʻtgandan soʻng tashuvchi tomonidan bojxona toʻlovlarini toʻlash majburiyati bajarilmaganda; tashuvchi va (yoki) uni vakolatli shaxsiga nisbatan maʼmuriy jazo qoʻllash boʻyicha qaror yoxud tashuvchining vakolatli shaxsiga nisbatan jinoiy ish boʻyicha qaror qonuniy kuchga kirgandan soʻng (keyingi oʻrinlarda — sud qarorlari), agar bunday sud qarorlari ijro etilmagan taqdirda. 5. Tashuvchini Oʻzbekiston Respublikasi hududida Konvensiya qoidalaridan foydalanish huquqidan mahrum qilish boʻyicha qaror (keyingi oʻrinlarda — huquqdan mahrum qilish boʻyicha qaror) ushbu Nizomning 3-bandida belgilangan holatlarda hududiy bojxona boshqarmalari Bojxona qoʻmitasiga kiritgan takliflar asosida Bojxona qoʻmitasi xatlariga muvofiq rasmiylashtirilib, hududiy bojxona boshqarmalari, tashuvchi, Xalqaro yoʻllarda tashish Ijroiya kengashi, Kafolat uyushmasi va tashuvchi tashkil etilgan yoki doimiy manzilgohi joylashgan davlatning vakolatli organi manzillariga yuboriladi. 6. Tashuvchilarda Bojxona qoʻmitasi qaroriga muvofiq Oʻzbekiston Respublikasi hududida Konvensiya qoidalaridan foydalanish huquqi tiklanishi mumkin: a) ushbu huquqdan mahrum qilish uchun asos boʻlgan sabablar bartaraf etilgan quyidagi hollarda: bojxona toʻlovlari toʻlanishi yoki ularni undirish majburiyatining bajarilishi; tashuvchi yoki uning vakolatli shaxsini Oʻzbekiston Respublikasi bojxona qonunchiligini buzganlikda aybdor deb topish toʻgʻrisidagi sud qarorining belgilangan tartibda bekor qilinishi; tashuvchi yoki uning vakolatli shaxsini maʼmuriy javobgarlikka tortish toʻgʻrisidagi qarorning ijro etilishi; b) mazkur Nizomning 3-bandida koʻrsatilgan, Oʻzbekiston Respublikasi hududida Konvensiya qoidalaridan foydalanish huquqidan mahrum qilinishi mumkin boʻlgan bojxona qonunchilik hujjatlarining boshqa buzilish holatlari mavjud emasligi. 7. Oʻzbekiston Respublikasi hududida Konvensiya qoidalaridan foydalanish huquqini tiklash toʻgʻrisidagi qaror (keyingi oʻrinlarda — huquqni tiklash toʻgʻrisidagi qaror) ushbu Nizomning 6-bandida belgilangan shartlarga tashuvchi tomonidan rioya etilgan taqdirda qabul qilinishi mumkin. Huquqni tiklash toʻgʻrisidagi qaror tashuvchining hududiy bojxona boshqarmasiga huquqdan mahrum qilinishiga sabab boʻlgan holatlar bartaraf etilganligini tasdiqlovchi hujjatlarni ilova qilgan holda, ixtiyoriy shakldagi yozma ravishda bergan arizasiga (keyingi oʻrinlarda — tashuvchining arizasi) binoan qabul qilinadi. Hududiy bojxona boshqarmalari tashuvchini huquqdan mahrum qilish sabablari bartaraf etilganligini tasdiqlovchi hujjatlar ilova qilingan holda, tashuvchining arizasi qabul qilingan kundan eʼtiboran uch kun muddat ichida Bojxona qoʻmitasiga takliflar taqdim etadi. Tashuvchining arizasi va Oʻzbekiston Respublikasi hududida Konvensiya qoidalaridan foydalanish huquqini tiklash toʻgʻrisida hududiy bojxona boshqarmasining takliflari Bojxona qoʻmitasi tomonidan koʻrib chiqiladi. Tashuvchining arizasi va hududiy bojxona boshqarmasining takliflarini koʻrib chiqish natijalari boʻyicha Bojxona qoʻmitasi tomonidan Oʻzbekiston Respublikasi hududida Konvensiya qoidalaridan foydalanish huquqini tiklash yoki bunday huquqning tiklanishini rad etish toʻgʻrisidagi qaror qabul qilinadi. Bunda huquqni tiklash yoki uning tiklanishini rad etish toʻgʻrisidagi qarorni koʻrib chiqish va qabul qilish muddati oʻn ish kunidan oshmasligi lozim. 8. Huquqni tiklash toʻgʻrisidagi qaror Bojxona qoʻmitasi xatlariga muvofiq rasmiylashtirilib, hududiy bojxona boshqarmalari, tashuvchi, Xalqaro yoʻllarda tashish Ijroiya kengashi, Kafolat uyushmasi va tashuvchi tashkil etilgan yoki doimiy manzilgohi joylashgan mamlakatning vakolatli organi manzillariga yuboriladi. T/rXalqaro yoʻllarda tashish daftarchasi egasining identifikatsiyaraqamiTashuvchining nomiTashuvchining turar joyi(mamlakati, manzili)Bojxona qoʻmitasining tashuvchini Oʻzbekiston Respublikasi hududida 1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasi qoidalaridan foydalanish huquqidan mahrum qilish toʻgʻrisidagi xatining raqami va sanasiTashuvchini Oʻzbekiston Respublikasi1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasi qoidalaridan foydalanish huquqidan mahrum qilish asosiQonun buzilishi sodir etilgan xalqaro yoʻllarda tashish daftarchasiningraqamiBojxona qoʻmitasining tashuvchining Oʻzbekiston Respublikasi hududida 1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasi qoidalaridan foydalanish huquqini tiklash toʻgʻrisidagi xat raqamiva sanasiTashuvchining Oʻzbekiston Respublikasi hududida 1975-yildagi Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasi qoidalaridan nizomlaridan foydalanish huquqini tiklash asoslariIzoh12345678910 1. Ushbu Reglament avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnoma olish, amal qilishini tugatish, bekor qilish yoki amal qilish muddatini uzaytirish boʻyicha davlat xizmatlarini koʻrsatish tartibini belgilaydi. 2. Ushbu Reglamentda quyidagi tushunchalardan foydalaniladi: arizachi — guvohnoma olish, amal qilishini tugatish, bekor qilish yoki amal qilish muddatini uzaytirish boʻyicha murojaat qilgan yuridik yoki jismoniy shaxs; guvohnoma — avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnoma; ogʻir vaznli yoki katta hajmli yuklar — har qanday ogʻir va katta hajmli, ogʻirligi, oʻlchami va xususiyatidan kelib chiqib, yopiladigan yoʻl avtotransport vositasida tashish imkoni boʻlmagan yuklar; avtotransport vositasi — bojxona nazorati ostidagi tovarlarni bojxona plombalari va muhrlari ostida tashish uchun moʻljallangan avtotransport vositasi (tirkama, yarim tirkama, konteyner) yoki avtotransport vositasining qismi (yuk boʻlimi); konteyner — yuklarni joylashtirishga moʻljallangan yopiq yoki qisman yopiq idish, doimiy va yetarli darajada mustahkam, shuningdek, koʻp marotaba ishlatishga moʻljallangan, yuklarni oraliq masofada qayta yuklamasdan, bitta yoki bir nechta transport turlarida tashishga moʻljallangan, bir transport turidan ikkinchi transport turiga yuklashni yengillashtirish uchun jihozlangan, yuklarni yengil ortish va tushirish uchun tayyorlangan, kamida bir kub metr ichki hajmiga ega boʻlgan transport vositasi (sisterna yoki boshqa shunga oʻxshash moslama); YIDXP — Oʻzbekiston Respublikasi Yagona interaktiv davlat xizmatlari portali; “Litsenziya” axborot tizimi (keyingi oʻrinlarda — “Litsenziya” AT) — litsenziyalash, ruxsat berish va xabardor qilish tartib-taomillari bilan bogʻliq barcha jarayonlarni qamrab olgan, idoralararo elektron oʻzaro hamkorlik qilish imkoniyatiga ega boʻlgan tizim. 3. Guvohnoma Yuklarni xalqaro yoʻllarda tashish daftarchasini qoʻllagan holda yuklarni xalqaro tashish toʻgʻrisidagi bojxona konvensiyasi (1975-yil, Jeneva) (keyingi oʻrinlarda — Konvensiya) hamda Oʻzbekiston Respublikasi Bojxona kodeksi (keyingi oʻrinlarda — Kodeks) talablari va shartlari asosida beriladi. 4. Guvohnoma har bir avtotransport vositasiga alohida beriladi, guvohnomani konstruksiyaning turi boʻyicha berish bundan mustasno. 5. Guvohnoma olish uchun avtotransport vositasi Kodeks va Konvensiyada nazarda tutilgan shartlarga muvofiq boʻlishi lozim. 6. Avtotransport vositasiga guvohnoma: arizachi avtotransport vositasidan foydalanuvchi yuridik yoki jismoniy shaxs boʻlganda — yakka tartibda; arizachi ayni bir turdagi konstruksiyaga ega boʻlgan avtotransport vositalarini seriyali ishlab chiqaruvchi zavod boʻlganda — konstruksiyaning turi boʻyicha berilishi mumkin. 7. Guvohnoma Konvensiya talablari asosida xalqaro yoʻllarda tashish (keyingi oʻrinlarda — XYT) daftarchasidan foydalangan holda tovarlarni xalqaro tashish hamda boshqa qonunchilik bilan belgilangan maqsadlarda beriladi. Guvohnoma bojxona organlari talablariga koʻra tovarning kuzatuv hujjatlari bilan birga taqdim etiladi. 8. Guvohnoma mavjud boʻlmagan avtotransport vositalarida XYT daftarchalari asosida tovarlarni tashish taqiqlanadi, ogʻir vaznli yoki katta hajmli yuklar tashilishi bundan mustasno. Ogʻir vaznli yoki katta hajmli yuklarni XYT daftarchasi asosida tashish tartibi qonunchilikda belgilangan tartibda amalga oshiriladi. 9. Avtotransport vositasi keyinchalik guvohnoma berish jarayonidagi texnik talablarga javob bermasa, XYT daftarchasidan foydalangan holda tashuvni amalga oshirish uchun ushbu avtotransport vositasi belgilangan texnik talablariga javob beradigan holga keltirilishi lozim. 10. Guvohnoma amal qilish muddati ikki yilni tashkil etadi. 11. Guvohnoma mazkur Reglamentga 1-ilovada keltirilgan sxema hamda 2-ilovada keltirilgan guvohnoma pasporti asosida beriladi. 12. Arizachi guvohnomani olish uchun YIDXP yoki “Litsenziya” AT orqali quyidagi hujjatlarni elektron raqamli imzo (keyingi oʻrinlarida — ERI) bilan tasdiqlagan holda bojxona organlariga joʻnatish yoʻli bilan murojaat qiladi: a) yakka tartibda guvohnoma olish uchun: mazkur Reglamentga 3-ilovada keltirilgan elektron ariza; avtotransport vositasiga nisbatan mulk huquqini yoki undan foydalanish huquqini tasdiqlovchi hujjatning koʻchirma nusxasi; ushbu Reglamentga 4-ilovada koʻrsatilgan namunaga muvofiq avtotransport vositasining oldidan, orqadan, chapdan, oʻngdan koʻrinishi, shuningdek plombalar va muhrlar qoʻyiladigan joyning tasviri mavjud boʻlgan, arizachi tomonidan tasdiqlangan rangli fotosuratlar (bitta fotosuratda bitta avtotransport vositasining koʻpi bilan ikki tomonini bir vaqtning oʻzida tasvirlashga yoʻl qoʻyiladi). Bunda fotosuratlar kunning yorugʻ vaqtida olingan JPEG formatda, har birining hajmi 5 Mbdan oshmagan boʻlishi lozim; b) konstruksiyaning turi boʻyicha guvohnoma olish uchun: mazkur Reglamentga 5-ilovada keltirilgan elektron ariza; avtotransport vositasi konstruksiyasining chizmalarini va batafsil tavsifi; ushbu Reglamentga 4-ilovada koʻrsatilgan namunaga muvofiq avtotransport vositasining oldidan, orqadan, chapdan, oʻngdan koʻrinishi, shuningdek, plombalar va muhrlar qoʻyiladigan joyning tasviri mavjud boʻlgan rangli fotosuratlar. Bunda fotosuratlar kunning yorugʻ vaqtida olingan JPEG formatda, har birining hajmi 5 Mbdan oshmagan boʻlishi lozim. 13. Arizachi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Arizachi davlat xizmatidan foydalanishdan bosh tortgan taqdirda, uning arizasi koʻrilmasdan qoldiriladi. 14. Arizachining YIDXP yoki “Litsenziya” AT orqali murojaati avtomatik tarzda bojxona organlariga yuboriladi. Yakka tartibda guvohnoma olish uchun ariza va unga ilova qilingan hujjatlar arizachi tanlagan Oʻzbekiston Respublikasi hududidagi bojxona organiga yuboriladi. Konstruksiyaning turi boʻyicha guvohnoma olish uchun ariza va unga ilova qilingan hujjatlar arizachi qaysi Bojxona qoʻmitasi hududiy boshqarmasining (keyingi oʻrinlarda — hududiy boshqarma) faoliyat koʻrsatish zonasida avtotransport vositalari ishlab chiqariladigan boʻlsa, oʻsha hududiy boshqarmaga yuboriladi. 15. Davlat xizmatlarini koʻrsatganlik uchun toʻlov undirilmaydi. 16. Ariza va unga ilova qilingan hujjatlar Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasining (keyingi oʻrinlarda — Bojxona qoʻmitasi) Yagona avtomatlashtirilgan axborot tizimi orqali (keyingi oʻrinlarida — Bojxona qoʻmitasi YAAAT) bojxona organiga kelib tushadi. 17. Masʼul xodim ikki ish kuni ichida kelib tushgan hujjatlarni oʻrganib chiqadi va Bojxona qoʻmitasi YAAAT orqali YIDXP yoki “Litsenziya” ATga guvohnoma soʻralayotgan avtotransport vositasini Konvensiya va Kodeks bilan belgilangan texnik talablarga rioya etilganligini oʻrganish uchun ushbu avtotransport vositasini koʻzdan kechirish uchun bojxona organiga taqdim etish boʻyicha arizachiga elektron xabarnoma yuboradi. 18. Avtotransport vositani koʻzdan kechirish uchun bojxona organiga taqdim etishga xabarnoma berilganda arizachi yetti ish kuni ichida avtotransport vositasini arizada belgilagan bojxona organiga koʻzdan kechirish uchun taqdim etishi lozim. Avtotransport vositasi belgilangan muddatda bojxona organiga taqdim etilmagan taqdirda, joʻnatilgan ariza avtomatik tarzda bekor qilinadi. 19. Avtotransport vositasi arizada belgilangan bojxona organiga taqdim etilganda bojxona organi masʼul xodimi arizachi bilan birga avtotransport vositasini koʻzdan kechiradi hamda Konvensiya va Kodeksda belgilangan talablarga muvofiqligini oʻrganadi. 20. Koʻzdan kechiruv natijasi boʻyicha bojxona organi masʼul xodimi bir ish kunidan kechiktirmasdan Bojxona qoʻmitasi YAAAT orqali YIDXP yoki “Litsenziya” ATdan guvohnoma berilganligi (yuborilganligi) yoki guvohnoma berish rad etilganligi haqida xabarnoma yuboradi. 21. Guvohnoma QR-kod (matrik shtrixli kod) bilan himoyalangan va elektron raqamli imzo bilan tasdiqlanadi hamda YIDXP yoki “Litsenziya” AT orqali ushbu Reglamentga 6-ilovadagi shaklga (konteynerlar uchun 7-ilovadagi shaklga) muvofiq elektron tarzda arizachiga yuboriladi. Arizachi guvohnomani pdf formatida YIDXP yoki “Litsenziya” ATdan yuklab olishi mumkin. Arizachi guvohnoma berish toʻgʻrisida xabarnoma olganidan keyin respublikaning istalgan bojxona organiga guvohnomani taqdim etadi. Bojxona organi bir ish kuni ichida guvohnoma maʼlumotlarini YIDXP yoki “Litsenziya” AT orqali tekshiradi va uni muhr bilan tasdiqlaydi. 22. Mazkur Reglamentga: 6-ilovaga muvofiq shakldagi guvohnoma A4 formatidagi qogʻozda chop etiladi; 7-ilovaga muvofiq shakldagi guvohnoma A4 formatidagi bir varaqdan iborat (oldi va orqa tarafiga) qogʻozda chop etiladi. Guvohnoma holatini tekshirish (guvohnoma egasi toʻgʻrisida maʼlumot, avtotransport vositasi rasmlari, guvohnoma holati va boshqa maʼlumotlar) guvohnomada mavjud QR-kodni skaner qilish yoʻli bilan amalga oshirilishi mumkin. 23. Konteynerga guvohnoma berilgan taqdirda, arizachi tomonidan ushbu Reglamentga 8-ilovada keltirilgan namunaga asosan konteynerning koʻrinadigan qismiga toʻrtburchak temir lavha oʻrnatilgandan soʻng ushbu konteynerda bojxona plombalari va muhrlari ostida tovarlarni tashish mumkin. Mazkur bandning birinchi xatboshisida nazarda tutilgan lavhaga quyidagi maʼlumotlar oʻyib yoziladi: “Bojxona plombalari va muhrlari ostida tovarlarni tashishga ruxsat berildi” kuyidagi tartibda guvohnoma raqami — UZ/00/0000 (“UZ” — Oʻzbekiston Respublikasining ikki xarfli belgisi, “01” — guvohnoma raqami, 2025 — guvohnoma berilgan yili); ishlab chiqaruvchi zavod tomonidan berilgan konteyner raqami. 24. Guvohnoma berishni rad etish uchun quyidagilar asos boʻladi: guvohnoma berish uchun zarur boʻlgan hujjatlarning arizachi tomonidan toʻliq hajmda taqdim etilmaganligi; avtotransport vositasining Kodeksning 227-moddasida belgilangan talablar va shartlarga nomuvofiqligi; arizachi tomonidan taqdim etilgan hujjatlarda notoʻgʻri yoki buzib koʻrsatilgan maʼlumotlarning mavjudligi. Guvohnoma berishni boshqa asoslarga koʻra, shu jumladan maqsadga muvofiq emas degan vaj bilan rad etishga yoʻl qoʻyilmaydi. 25. Mazkur Reglamentning 24-bandi ikkinchi xatboshisida koʻrsatilgan faktlar aniqlanganda, agar arizada bartaraf etilishi mumkin boʻlgan kamchiliklar mavjud boʻlsa, bojxona organi ularni bartaraf etish uchun arizachiga oʻttiz ish kunigacha boʻlgan muddat beradi. Kamchiliklarni bartaraf etish zarurligi toʻgʻrisidagi xabarnoma bojxona organi tomonidan bir ish kuni ichida YIDXP yoki “Litsenziya” AT orqali elektron shaklda arizachiga yuboriladi. Kamchiliklarni bartaraf etish zarurligi toʻgʻrisidagi xabarnomada taqdim etilgan hujjatlarda aniqlangan kamchiliklar hamda ularni bartaraf etish usullari, shuningdek, arizachi koʻrsatilgan sabablarni bartaraf qilib, tegishli hujjatlarni koʻrib chiqish uchun takroran taqdim etishi mumkin boʻlgan muddat koʻrsatiladi. Kamchiliklarni bartaraf etish zarurligi toʻgʻrisidagi xabarnomada koʻrsatilgan muddat kamchiliklarni bartaraf etish uchun zarur boʻladigan vaqtga mutanosib boʻlishi kerak. Bojxona organi aniqlangan kamchiliklarni bartaraf etish maqsadida arizachiga malakali xodimlarni izlashda, hujjatlarni va dasturlarni maromiga yetkazish uchun mutaxassislarni jalb etishda, shuningdek, guvohnomani olish uchun boshqa zarur shart-sharoitlarni yaratishda koʻmaklashishi va zarur maslahatlar berishi kerak, arizachi taklif etilgan yordamni rad etgan hollar bundan mustasno. Kamchiliklarni bartaraf etish zarurligi toʻgʻrisidagi xabarnoma yuborilgan kundan boshlab guvohnoma berish toʻgʻrisidagi arizani koʻrib chiqish muddati toʻxtatib turiladi. Hujjatlar kamchiliklarni bartaraf etish zarurligi toʻgʻrisidagi xabarnomada koʻrsatilgan kamchiliklarni bartaraf etmasdan yoki xabarnomada koʻrsatilgan muddat oʻtganidan keyin takroran taqdim etilgan taqdirda, bojxona organi guvohnoma berishni rad etish haqida qaror qabul qilishga haqli. Bunda guvohnoma berishni bartaraf etish zarurligi toʻgʻrisidagi xabarnomada koʻrsatilmagan yangi asoslar boʻyicha rad etishga yoʻl qoʻyilmaydi. 26. Guvohnoma berishni rad etish toʻgʻrisida qaror qabul qilinganda, bojxona organi bir ish kunidan kechiktirmasdan YIDXP yoki “Litsenziya” AT orqali guvohnoma berish rad etilganligi toʻgʻrisida xabar yuboradi. Guvohnoma berish rad etilganligi haqida qaror qabul qilingan taqdirda rad etish toʻgʻrisidagi xabarda rad etish sabablari va qonunchilikning normalari koʻrsatilishi lozim. Arizachi guvohnoma berish rad etilganligi haqidagi xabar olingan sanadan eʼtiboran oʻn ish kuni ichida rad etish sabablarini bartaraf qilishga va hujjatlarni takroran koʻrib chiqish uchun taqdim etishga haqli. Oʻn ish kunida kamchiliklar bartaraf etilmaganda arizachi mazkur Maʼmuriy reglament talablari asosida yangi ariza bilan murojaat qiladi. 27. Guvohnoma berishni rad etish uchun asos boʻlgan sabablar arizachi tomonidan bartaraf qilingan taqdirda, arizachi YIDXP yoki “Litsenziya” AT orqali mazkur Reglamentga 3-ilovada keltirilgan arizani toʻldiradi va avvalgi rad etilgan ariza toʻgʻrisida maʼlumotlarni (ariza raqamini) koʻrsatadi. 28. Bojxona organi masʼul xodimi kelib tushgan hujjatlar va guvohnoma berishni rad etish uchun asos boʻlgan sabablar arizachi tomonidan bartaraf qilinganligini bir ish kuni ichida oʻrganadi. Bojxona organi masʼul xodimi guvohnoma soʻralayotgan avtotransport vositasining konstruksiyasi (avtotransport vositasining oʻrami, sim-arqon, tirkama va yarim tirkamadagi boshqa oʻzgarishlar) oʻzgartirish kiritish zarur boʻlgan hollarda takroran koʻzdan kechirish uchun bojxona organiga taqdim etishni soʻraydi va arizachi avtotransport vositasini bir ish kunida arizada koʻrsatilgan bojxona organiga taqdim etadi. Avtotransport vositasi belgilangan muddatda bojxona organiga taqdim etilmagan taqdirda, joʻnatilgan ariza avtomatik tarzda bekor qilinadi. 29. Avtotransport vositasi arizada belgilangan bojxona organiga taqdim etilganda bojxona organi masʼul xodimi arizachi bilan birgalikda avtotransport vositasini koʻzdan kechiradi hamda Konvensiya va Kodeksda belgilangan talablarga muvofiqligini takroran oʻrganadi. 30. Guvohnoma berishni rad etish uchun asos boʻlgan sabablar bartaraf etilganda, bojxona organi bir ish kunidan kechiktirmasdan Bojxona qoʻmitasi YAAAT orqali YIDXPga yoki “Litsenziya” ATdan guvohnomani yuboradi. Rad etish uchun asos boʻlgan sabablar bartaraf etilmaganda, guvohnoma berish rad etiladi. Guvohnoma berish toʻgʻrisidagi ariza takroran koʻrib chiqilayotganda guvohnoma berishni rad etish toʻgʻrisidagi xabarda ilgari koʻrsatilmagan asoslarga koʻra guvohnoma berishni rad etishga yoʻl qoʻyilmaydi. 31. Arizachi bojxona organining guvohnoma berishni rad etish toʻgʻrisidagi qarori, shuningdek, bojxona organi mansabdor shaxsining harakati (harakatsizligi) ustidan qonunchilik hujjatlarida belgilangan tartibda shikoyat qilish huquqiga ega. 32. Bir turdagi avtotransport vositalari seriyali ishlab chiqarilsa, ishlab chiqaruvchi (yuridik shaxs) tomonidan bir turdagi avtotransport vositalariga guvohnoma olinishi mumkin. 33. Masʼul xodim oʻn ish kunida kelib tushgan hujjatlarni oʻrganib chiqadi va Bojxona qoʻmitasi YAAAT orqali YIDXPga yoki “Litsenziya” ATga guvohnoma soʻralayotgan avtotransport vositalar turini Konvensiya va Kodeks bilan belgilangan texnik talablarga rioya etilganligini oʻrganish maqsadida arizachiga ishlab chiqarish jarayonlarini oʻrganish hamda ushbu turdagi avtotransport vositasi (vositalari)ni koʻzdan kechirish uchun xabarnoma joʻnatadi. 34. Ishlab chiqarish jarayonini oʻrganish va bir turdagi avtotransport vositalarini koʻzdan kechirish boʻyicha xabarnoma kelib tushganda arizachi yetti ish kuni ichida bojxona organi masʼul xodimini ishlab chiqarish jarayonini va soʻralgan avtotransport vositalarini koʻzdan kechirish uchun taqdim etishi lozim. Arizachi tomonidan belgilangan muddatda mazkur jarayonlar amalga oshirilmagan taqdirda ariza avtomatik tarzda bekor qilinadi. 35. Hududiy boshqarma masʼul xodimi arizachi bilan birgalikda ishlab chiqarish jarayonlari va bir turdagi avtotransport vositasi(lari)ni koʻzdan kechiradi hamda ularning Konvensiya va Kodeksda belgilangan talablarga muvofiqligini oʻrganadi. 36. Oʻrganish natijasi boʻyicha hududiy boshqarma bir ish kunidan kechiktirmasdan Bojxona qoʻmitasi YAAAT orqali YIDXP yoki “Litsenziya” ATdan guvohnoma berilganligi (yuborilganligi) yoki guvohnoma berish rad etilganligi haqida xabarnoma yuboradi. Guvohnoma QR-kod (matrik shtrixli kod) bilan himoyalangan va elektron raqamli imzo bilan tasdiqlanadi hamda YIDXP yoki “Litsenziya” AT orqali ushbu Reglamentga 9-ilovadagi shaklga (konteynerlar uchun 7-ilovadagi shaklga) muvofiq elektron tarzda arizachiga yuboriladi. Arizachi guvohnomani pdf formatida YIDXP yoki “Litsenziya” ATdan yuklab olishi mumkin. Arizachi guvohnoma berish toʻgʻrisida xabarnoma olganidan keyin respublikaning istalgan bojxona organiga guvohnomani taqdim etadi. Bojxona organi bir ish kuni ichida guvohnoma maʼlumotlarini YIDXP yoki “Litsenziya” AT orqali tekshiradi va uni muhr bilan tasdiqlaydi. 37. Mazkur Reglamentga: 7-ilovaga muvofiq shakldagi guvohnoma A4 formatidagi bir varaqdan iborat (oldi va orqa tarafiga) qogʻozda chop etiladi; 9-ilovaga muvofiq shakldagi guvohnoma A4 formatidagi qogʻozda chop etiladi. 38. Konstruksiya turi boʻyicha guvohnoma olgandan soʻng arizachiga Bojxona qoʻmitasi YAAATda guvohnoma shakllantirish imkoniyati beriladi. YIDXPda yoki “Litsenziya” ATda arizachiga bir turdagi ishlab chiqarilgan avtotransport vositalariga (har biriga alohida) mazkur Reglamentga 9-ilovadagi shaklda (konteynerlar uchun 7-ilovadagi shaklda) pdf formatidagi QR-kodli guvohnomani yuklab olish imkoniyati yaratiladi. 39. Guvohnoma holatini tekshirish (guvohnoma egasi toʻgʻrisida maʼlumot, avtotransport vositasi rasmlari, guvohnoma holati va boshqa maʼlumotlar) guvohnomada mavjud QR-kodni skaner qilish yoʻli bilan amalga oshirilishi mumkin. 40. Konstruksiya turi boʻyicha konteynerga guvohnoma berilgan taqdirda, arizachi tomonidan mazkur Reglamentga 8-ilovada keltirilgan namunaga asosan konteynerning koʻrinadigan qismiga temir toʻrtburchak lavha oʻrnatilgandan soʻng ushbu konteynerda bojxona plombalari va muhrlari ostida tovarlarni tashish mumkin. Mazkur lavhaga ushbu Reglamentning 23-bandida koʻrsatilgan maʼlumotlar hamda avtotransport vositasi turiga tegishli harf va raqamlar oʻyib yoziladi. 41. Avtotransport vositasini seriyali ishlab chiqaruvchi tashkilotdan xarid qilgan shaxs respublikadagi istalgan bojxona organiga guvohnomani taqdim etadi. Bojxona organi bir ish kuni ichida guvohnoma maʼlumotlarini YIDXP yoki “Litsenziya” AT orqali tekshiradi va uni muhr bilan tasdiqlaydi. 42. Konstruksiya turi boʻyicha guvohnoma berishni rad etish va rad etish asoslarini bartaraf qilgan holda qayta kelib tushgan arizalarni koʻrib chiqish mazkur Reglamentning 24 — 30-bandlarida belgilangan asoslar va tartibga muvofiq amalga oshiriladi. 43. Arizachi bojxona organining guvohnoma berishni rad etish toʻgʻrisidagi qarori, shuningdek, bojxona organi mansabdor shaxsining harakati (harakatsizligi) ustidan qonunchilik hujjatlarida belgilangan tartibda shikoyat qilish huquqiga ega. 44. Guvohnomaning amal qilishi quyidagi hollarda tugatiladi: avtotransport vositasi tovarlarni bojxona plombalari va muhrlari ostida tashish uchun yaroqsiz holga kelganda; avtotransport vositalarining milliy davlat roʻyxatidan oʻtkazish raqamlari almashganda; guvohnomaning amal qilish muddati tugaganda. 45. Mazkur Reglamentning 44-bandida koʻrsatilgan holatlar yuzaga kelishi bilan guvohnomaning amal qilishi tugatilgan deb hisoblanadi hamda guvohnomaning amal qilishi tugatilganligi toʻgʻrisida bojxona organi tomonidan qaror qabul qilish talab etilmaydi. 46. Guvohnoma quyidagilar asosida bekor qilinadi: arizachining guvohnomani bekor qilish toʻgʻrisidagi arizasi; avtotransport vositasining konstruksiyasi oʻzgartirilganligi fakti (guvohnoma konstruksiyaning turi boʻyicha berilganda); guvohnoma qalbaki hujjatlardan foydalangan holda olinganligi fakti aniqlanganda; bojxona organining guvohnoma berish toʻgʻrisidagi qarori qonunga xilof ekanligi aniqlanganda. 47. Guvohnoma mazkur Reglamentning 46-bandi ikkinchi va uchinchi xatboshilarida keltirilgan hollarda bojxona organi tomonidan, mazkur Reglamentning 46-bandi toʻrtinchi va beshinchi xatboshilarida nazarda tutilgan hollarda esa sud tomonidan bekor qilinadi. 48. Guvohnomani bekor qilish boʻyicha arizani joʻnatish guvohnoma egasi tomonidan amalga oshiriladi. Guvohnomani bekor qilish toʻgʻrisida ariza YIDXP yoki “Litsenziya” AT orqali joʻnatiladi. 49. Bojxona organi guvohnomani bekor qilish toʻgʻrisida YIDXP yoki “Litsenziya” AT orqali kelib tushgan arizani ikki ish kuni ichida koʻrib chiqadi va guvohnomani bekor qilish toʻgʻrisida qaror qabul qiladi. Guvohnomani bekor qilish toʻgʻrisidagi bojxona organining qarori arizachiga qaror qabul qilingan kundan eʼtiboran bir ish kunidan kechiktirmay YIDXP yoki “Litsenziya” AT orqali yetkaziladi. Guvohnoma bekor qilingan taqdirda, u ikki ish kuni ichida bojxona organiga qaytarilishi va yoʻq qilinishi lozim. 50. Guvohnoma qayta rasmiylashtirilmaydi. 51. Guvohnomaning amal qilish muddati tugagach guvohnomaning amal qilishi arizachining arizasiga koʻra ikki yilga uzaytiriladi. Guvohnomaning amal qilish muddatini uzaytirish toʻgʻrisidagi ariza bojxona organiga guvohnomaning amal qilish muddati tugaguniga qadar berilishi lozim. 52. Guvohnomaning amal qilish muddatini uzaytirish guvohnoma berish uchun belgilangan tartibda amalga oshiriladi. Bunda, guvohnomaning amal qilish muddatini uzaytirish toʻgʻrisidagi ariza maʼlumotlariga amaldagi guvohnoma raqami toʻgʻrisidagi maʼlumotlar grafasi qoʻshiladi. 53. Guvohnoma yoʻqotilgan yoki unga shikast yetkazilgan taqdirda arizachining murojaatiga asosan guvohnomaning nusxasi beriladi. 54. Ushbu Reglament talablarining buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarBajarish muddatlari1-bosqichArizachiGuvohnomani olish uchun Yagona interaktiv davlat xizmatlari portalida (keyingi oʻrinlarda — YIDXP) yoki “Litsenziya” axborot tizimi (keyingi oʻrinlarda — “Litsenziya” AT) roʻyxatdan oʻtish.Oʻz xohishiga koʻra2-bosqichArizachiGuvohnoma turini tanlash hamda elektron shaklda ariza va unga ilova qilinadigan hujjatlarni yuborish.Oʻz xohishiga koʻra3-bosqichBojxona qoʻmitasi1. Murojaatni koʻrib chiqish va avtotransport vositasini koʻzdan kechirish uchun YIDXP yoki “Litsenziya” AT orqali bojxona organiga taqdim etish toʻgʻrisida xabarnoma joʻnatish (yakka tartibdagi guvohnoma uchun).Ikki ish kuni2. Murojaatni koʻrib chiqish va ishlab chiqarish jarayonlarini oʻrganish hamda ushbu turdagi avtotransport vositalarini koʻzdan kechirish uchun yuborish (konstruksiya turi boʻyicha guvohnoma uchun).Oʻn ish kuni4-bosqichArizachiAvtotransport vositasini koʻzdan kechirish uchun taqdim etish yoki ishlab chiqarish jarayonlarini oʻrganish hamda ushbu turdagi avtotransport vositalarini koʻzdan kechirish uchun bojxona organi xodimini taklif qilish.Yetti ish kuni5-bosqichBojxona qoʻmitasiAvtotransport vositasini belgilangan texnik talablariga javob berilishini oʻrganishdan soʻng guvohnoma berish yoki berishni rad etish toʻgʻrisida qaror qabul qilish.Bir ish kunida6-bosqichYIDXP yoki “Litsenziya” ATGuvohnomani berish yoki berishni rad etish toʻgʻrisidagi qaror qabul qilinganligi yuzasidan arizachiga xabar yuborish.Avtomatik ravishda7-bosqichYIDXP yoki “Litsenziya” ATGuvohnomani shakllantirish va arizachiga yuborish.Avtomatik ravishda 1. Ruxsat etish xususiyatiga ega hujjatning nomi:Avtotransport vositasiga tovarlarni bojxona muhrlari va plombalari ostida tashishga ruxsat berilganligi toʻgʻrisidagi guvohnoma 2. Amalga oshirilishi uchun ruxsat etish xususiyatiga ega hujjatni olish talab etiladigan faoliyat (harakatlar):Avtotransport vositasida tovarlarni bojxona muhrlari va plombalari ostida tashish3. Ariza beruvchilar toifasi:Jismoniy va yuridik shaxslar*4. Ruxsat etish tartib-taomillari sohasidagi vakolatli organ:Iqtisodiyot va moliya vazirligi huzuridagi Bojxona qoʻmitasi5. Ruxsat etish xususiyatiga ega hujjatni olish uchun taqdim qilinadigan hujjatlar:Guvohnoma olish uchun qoʻyidagi hujjatlar taqdim etiladi:elektron ariza**;avtotransport vositasiga nisbatan mulk huquqini yoki undan foydalanish huquqini tasdiqlovchi hujjatning koʻchirma nusxasi;avtotransport vositasining oldidan, orqasidan, chapdan, oʻngdan koʻrinishi, shuningdek plombalar va muhrlar qoʻyiladigan joyning tasviri mavjud boʻlgan rangli fotosuratlar (JPEG formatda, har biri hajmi 5 Mbdan oshmagan holda);transport vositasi konstruksiyasining chizmalarini va batafsil tavsifi***.6. Arizani koʻrib chiqish uchun toʻlanadigan yigʻim miqdori:Arizani koʻrib chiqish uchun yigʻim undirilmaydi.7. Ruxsat etish xususiyatiga ega hujjat berilganligi uchun undiriladigan yigʻim miqdori:Yigʻim undirilmaydi.8. Arizani koʻrib chiqish muddati:Arizani koʻrib chiqish muddati:yakka tartibda 10 ish kuni;konstruksiya turi boʻyicha 20 ish kuni.9. Ruxsat etishga oid talabva shartlar:Bojxona muhrlari va plombalari ostida tovarlarni tashish uchun avtotransport vositalari quyidagi talablarga rioya etilgan holda konstruksiyalangan va jihozlangan boʻlishi kerak:bojxona muhrlari va plombalarini bevosita avtotransport vositasiga oddiy va ishonchli usulda qoʻyish mumkinligi;tashilayotgan tovarni avtotransport vositasining plombalangan qismidan koʻzga tashlanadigan izlar qoldirmasdan chiqarib olish yoki unga boshqa tovarni joylash yoxud bojxona tamgʻalariga yoki muhrlariga shikast yetkazish imkoniyati yoʻqligi;avtotransport vositasi va uning yuk boʻlmalari ularning ishlab chiqaruvchi tomonidan belgilangan konstruksiyasiga doir texnik talablarga muvofiqligi va ularda tashilayotgan tovarlarni yashirish uchun moʻljallangan xufiya joylar mavjud boʻlmasligi;avtotransport vositasining tovarlar turishi mumkin boʻlgan yuk boʻlmalarining tuzilishi bojxona koʻzdan kechiruvi uchun erkin kirib chiqishni taʼminlashi.Quyidagi shartlarga rioya etilishi kerak:bojxona organiga istalgan vaqtda mazkur konstruksiya turidagi avtotransport vositalarini (yuk avtomobillarini, tirkama va yarim tirkamalarni) ularni seriyalab ishlab chiqarish jarayonida koʻzdan kechirish imkoniyatini beruvchi sharoit yaratish;konstruksiyaning chizmalari va tavsiflaridagi barcha oʻzgarishlar (qoʻshimchalar) toʻgʻrisida ushbu oʻzgartirishlar (qoʻshimchalar) ishlab chiqarishga joriy qilinishidan avval bojxona organini xabardor qilish;avtotransport vositasining koʻrinadigan joyiga konstruksiya turining farqlash raqamlarini yoki harflarini, shuningdek, ushbu turda (seriyada) ishlab chiqarilayotgan har bir avtotransport vositasining farqlash yoki zavod raqamlarini qoʻyish;ruxsat berilgan konstruksiya turiga (seriyasiga) muvofiq ishlab chiqarilgan avtotransport vositalarining hisobini yuritish. 10. Ruxsat etish xususiyatiga ega hujjatni berishda kelishiladigan organlar:Mavjud emas.11. Ruxsat etish xususiyatiga ega hujjatning amal qilish muddati:Ikki yil.12. Izoh:* guvohnoma konstruksiya turi boʻyicha berilganda faqat yuridik shaxs;** yakka tartibda va konstruksiya turi boʻyicha guvohnoma olinishiga qarab tegishli elektron ariza;*** faqat konstruksiya turi boʻyicha guvohnoma soʻralganda. I. Ariza beruvchi toʻgʻrisida maʼlumot1.1Ariza beruvchi tashkilotning toʻliq nomi (jismoniy shaxs uchun toʻliq F.I.O.)1.2Pochta manzili1.3STIR (jismoniy shaxs uchun shaxsiy identifikatsiya raqami)1.4Shaxsni tasdiqlovchi hujjat seriyasi va raqami (faqat jismoniy shaxs uchun)1.5Telefon raqami1.6Elektron pochta manziliII. Avtotransport vositasi toʻgʻrisida maʼlumot2.1Turi (tirkama, yarim tirkama, yuk tortgich va boshqa)2.2Rusumi (markasi)2.3Ishlab chiqarilgan yili2.4Davlat raqami belgisi 2.5Identifikatsiya raqami (VIN)2.6Avtotransport vositasi roʻyxatdan oʻtkazilganligi toʻgʻrisida guvohnomaning (texnik pasport) seriya raqami2.7Avtotransport vositasi koʻzdan kechiriladigan bojxona postining kodiIII. Konteyner toʻgʻrisida maʼlumot*3.1Konteyner raqami3.2Konteyner turi3.3Tara vazni3.4Tashqi oʻlchamlari (sm)3.5Konstruksiyaning asosiy xususiyatlari (material tipi, konstruksiya turi va boshqa)3.6Konteyner koʻzdan kechiriladigan bojxona postining kodiIV. Boshqa maʼlumotlar4.**Amaldagi guvohnoma yoki ariza raqami toʻgʻrisidagi maʼlumotlar 1. Avtotransport vositasining oʻng va chap tomonidan koʻrinishining fotosurati 2. Avtotransport vositasining orqa va oldi tomonidan koʻrinishining fotosurati 3. Avtotransport vositasining plombalar va muhrlar qoʻyiladigan joyning fotosurati I. Ariza beruvchi toʻgʻrisida maʼlumot1.1Ariza beruvchi tashkilotning toʻliq nomi 1.2Pochta manzili1.3STIR1.4Telefon raqami1.5Elektron pochta manziliII. Avtotransport vositalari toʻgʻrisida maʼlumot2.1Turi (tirkama, yarim tirkama, yuk tortgich va boshqa)2.2Rusumi (markasi)2.3Konstruksiya turiga biriktirilgan farqlash raqamlari yoki harflari2.4Avtotransport vositasini konstruksiyaning turi boʻyicha koʻzdan kechiradigan bojxona boshqarmasining kodiIII. Konteyner toʻgʻrisida maʼlumot*3.1Konteyner turi3.2Tara vazni3.3Tashqi oʻlchamlari (smda)3.4Konstruksiyaning asosiy hususiyatlari (material tipi, kontruksiya turi va boshqa)3.5Konstruksiya turining identifikatsiya xarf va raqamlari3.6Chizmalar idensifikatsiya raqamlari3.7Konstruksiya tarifining identifikatsiya raqami3.8Konteynerni konstruksiyaning turi boʻyicha koʻzdan kechiradigan bojxona boshqarmasining kodiIV. Boshqa maʼlumotlar4.**Amaldagi guvohnoma yoki ariza raqami toʻgʻrisidagi maʼlumotlar Avtotransport vositasiga tovarlarni bojxona muhrlari va plombalari ostida tashishgaRUXSAT BERILGANLIGI TOʻGʻRISIDAGI GUVOHNOMA SVIDETELSTVO O DOPUSHENIIdorojnogo transportnogo sredstva k perevozke gruzov pod tamojennimi pechatyami i plombami APPROVAL CERTIFICATEof a road vehicle for the transport of goods under Customs sealGuvohnoma t/rSvidetelstvo №……………………………………………………………………………………………Certificate №1975 yil 14 noyabrdagi XYT KonvensiyasiKonvensiya MDP ot 14-noyabrya 1975 godaTIR Convention of 14 November 1975Kim tomonidan berilganKem vidano..............................................................................................................................Issued by(vakolatli organning nomi, davlat)(naimenovaniye kompetentnogo organa, strana)(Competent Authority, country)1-betStranitsa 1Page 1IDENTIFIKATSIYAIDENTIFIKATSIYAIDENTIFICATIONGuvohnomaSvidetelstvoCertificate1. Roʻyxatga olish raqamiRegistratsionniy nomer…………………………………………………………………………….…………Registration №2. Avtotransport vositasi turiTip transportnogo sredstva ……………………………………………………………..……………………Type of vehicle3. Shassi t/rShassi №……….………………………………………………………………………….…………….………Chassis №4. Markasi (yoki ishlab chiqaruvchining nomi)Marka (ili naimenovaniye izgotovitelya) .………………………………….……………………...…………Trade mark (or name of manufacturer)5. Boshqa maʼlumotlarProchiye dannie .………………………………….………………………………….……………….…………Other particulars6. Ilovalar soniKolichestvo prilojeniy.………………………………….…………………………………………..………Number of annexes7. RUXSATNOMA DOPUSHENIYE APPROVALAmal qilish muddatiDeystvitelno doValid until — Yakka tartibdagi ruxsatnoma*individualnoye dopusheniye*individual approval*MuhrPechatStamp — konstruksiyaning turi boʻyicha ruxsatnoma*dopusheniye po tipu konstruksii*approval by design*Ruxsatnoma raqami (tegishli hollarda) Nomer razresheniya (v sootvetstvuyushix sluchayax) Authorization № (if applicable)Joyi / Mesto / Rlase.…………….…………….…………….…………….…………….………Sana / Data / Date.…………….…………….…………….…………….…………….…………..Imzo / Podpis / Signature……………………………………………………………………......8. Egalik qiluvchi (ishlab chiqaruvchi zavod, egasi yoki operator)(faqat roʻyxatga olinmagan avtotransport vositalari uchun)Vladelets (zavod-izgotovitel, sobstvennik ili operator)..............................................(tolko dlya nezaregistrirovannix transportnix sredstv)Holder (manufacturer, owner or operator) for unregistered vehicles only)Nomi va manzili Naimenovaniye i adres ……………………………………………………………Name and address9. MUDDATINI UZAYTIRISH / PRODLENIYE / RENEWALSAmal qilish muddati / Deystvitelno do / Valid untilJoyi / Mesto / PlaceSana / Data / DateImzo / Podpis / SignatureMuhr / Pechat / Stamp* tegishli katakda “X” belgisi qoʻyilsin / v sootvetstvuyushey kletke postavit znak “X” / wark applicable alternative with an “X”2-betStranitsa 2Page 2 IZOHLAR (vakolatli organlar tomonidan toʻldiriladi)PRIMECHANIYA (zapolnyayetsya kompetentnimi organami)REMARKS (reserved for the use of Competent Authorities)Guvohnoma №Svidetelstvo №Certificate №10. Aniqlangan nosozliklarZamechennie neyispravnostiDefects noted11. Nosozlikni bartaraf etish Ustraneniye neyispravnostey Rectifications of defectsVakolatli organKompetentniy organAuthorityMuhrPechatStampVakolatli organ Kompetentniy organAuthorityMuhrPechatStampImzoPodpisSignatureImzoPodpisSignature10. Aniqlangan nosozliklarZamechennie neyispravnostiDefects noted11. Nosozlikni bartaraf etishUstraneniye neyispravnosteyRectifications of defectsVakolatli organKompetentniy organAuthorityMuhrPechatStampVakolatli organ Kompetentniy organAuthorityMuhrPechatStampImzoPodpisSignatureImzoPodpisSignature10. Aniqlangan nosozliklar Zamechennie neyispravnosti Defects noted11. Nosozlikni bartaraf etishUstraneniye neyispravnosteyRectifications of defectsVakolatli organKompetentniy organAuthorityMuhrPechatStampVakolatli organKompetentniy organAuthorityMuhrPechatStampImzoPodpisSignatureImzoPodpisSignature12. Boshqa izohlarProchiye zamechaniyaOther remarks3-betStranitsa 3Page 3 MUHIM KOʻRSATMALAR1. Agar guvohnomani bergan vakolatli organ zarur deb hisoblasa, guvohnomaga ushbu organ tomonidan tasdiqlangan surat va chizmalar ilova qilinadi. Bunday holda mazkur hujjatlarning soni ushbu organ tomonidan guvohnomaning 6-katagida koʻrsatiladi.2. Guvohnoma avtotransport vositasining bortida boʻlishi lozim. Bunda uning fotonusxasi emas, asl nusxasi boʻlishi talab etiladi.3. Yoʻl avtotransport vositasi har ikki yilda tekshirish uchun, zarur hollarda guvohnomaning muddatini uzaytirish uchun avtotransport vositasi roʻyxatga olingan davlatning vakolatli organiga, avtotransport vositasi roʻyxatga olinmagan hollarda esa uning egasi yoki foydalanuvchisi yashaydigan davlatning vakolatli organiga taqdim qilib boriladi.4. Agar yoʻl avtotransport vositasi ruxsat berish taomillarida koʻzda tutilgan texnik talablarga javob bermaydigan holga kelgan boʻlsa, undan XYT daftarchasini qoʻllagan holda yuklarni tashish uchun foydalanishdan oldin uni ruxsat olish uchun asos boʻlgan holga keltirish va u yana ushbu texnik talablarga javob beradigan boʻlishi lozim.5. Agar yoʻl avtotransport vositasining konstruksiyasi va jihozlanishi oʻzgartirilgan boʻlsa, ushbu avtotransport vositasining ruxsati oʻz kuchini yoʻqotadi va uni XYT daftarchasini qoʻllagan holda yuklarni tashish uchun foydalanishdan oldin vakolatli organ tomonidan yangidan ruxsat berish tartib-taomilidan oʻtkazilishi lozim.UKAZANIYE1. Yesli kompetentniy organ, kotoriy vidal svidetelstvo o dopushenii, schitayet eto neobxodimim, k svidetelstvu prilagayutsya fotografii ili risunki, zaverennie etim organom. V takom sluchaye kolichestvo etix dokumentov ukazivayetsya etim organom v pozitsii № 6 svidetelstva.2. Svidetelstvo doljno naxoditsya na bortu transportnogo sredstva. Ono doljno predstavlyat soboy original, a ne fotokopiyu.3. Dorojnie transportnie sredstva predstavlyayutsya kajdie dva goda dlya proverki i, v sluchaye neobxodimosti, dlya prodleniya sroka deystviya svidetelstva kompetentnim organom strani, v kotoroy dannoye transportnoye sredstvo zaregistrirovano, ili, v sluchaye nezaregistrirovannix transportnix sredstv, — kompetentnim organom strani, v kotoroy projivayet vladelets ili polzovatel.4. Yesli dorojnoye transportnoye sredstvo ne otvechayet bolshe texnicheskim trebovaniyam, predpisannim protseduroy dopusheniya, to prejde chem yego mojno budet ispolzovat dlya perevozki gruzov s primeneniyem knijki MDP, ono doljno bit privedeno v sostoyaniye, poslujivsheye osnovaniyem dlya yego dopusheniya, s tem chtobi ono vnov otvechalo etim texnicheskim trebovaniyam.5. Yesli osnovnie xarakteristiki dorojnogo transportnogo sredstva izmeneni, to dopusheniye etogo transportnogo sredstva teryayet silu, i ono doljno proyti protseduru novogo dopusheniya kompetentnim organom, prejde chem yego mojno budet ispolzovat dlya perevozki gruzov s primeneniyem knijki MDP.IMPORTANT NOTICE1. When the authority which has granted the approval deems it necessary photographs or diagrams authenticated by the authority shall be attached to the approval certificate. The number of those documents shall than be inserted by the competent authority, under item № 6 of the certificate.2. The certificate shall be kept on the road vehicle. This must be the original of the certificate, not however, a photocopy.3. Road vehicles shall be produced every two years, for the purposes of inspection and of renewal of approval where appropriate, to the competent authorities of the country in which vehicle is registered or, in the case of unregistered vehicles, of the country in which the owner or user is resident.4. If a road vehicle no longer complies with the technical conditions prescribed for its approval, it shall, before it can be used for the transport of goods under cover of TIR Carnets, be restored to the condition which had justified its approval so as to comply again with the said technical conditions.5. If the essential characteristics of a road vehicle are changed, the vehicle shall cease to be covered by the approval and shall be re-approved by the competent authority before it can be used for the transport of goods under cover of TIR Carnets.4-betStranitsa 4Page 4 1975 yil 14 noyabrdagi XYT KonvensiyasiKonvensiya MDP ot 14-noyabrya 1975 godaTIR Convention of 14 November 1975Ishlab chiqarishdan keyin muayyan bir jarayonda berilgan ruxsat berilganligi toʻgʻrisidagi guvohnomaSvidetelstvo o dopushenii, vidannoye na kakom-libo etape posle izgotovleniyaCertificate of Approval granted at a stage subsequent to manufacture1. Guvohnoma raqami*Nomer svidetelstva*Certificate №*2. Qoʻyidagi koʻrsatilgan konteynerlar bojxona muhr va plombalar ostida tovarlarni tashishga ruxsat berilganligi tasdiqlanadiUdostoveryayetsya, chto ukazanniy(ie) nije konteyner(i) dopushen(i) k perevozke gruzov pod tamojennimi pechatyami i plombamiThis is to certify that the container (containers) specified below has(have) been approved for the transport of goods under Customs seal.3. Konteyner(lar) turi Rod konteynera(ov)................................................................................................................................Kind of container(s)4. Konteyner(lar)ga ishlab chiqaruvchi zavod tomonidan berilgan tartib raqam(lari)Poryadkoviy(ie) nomer(a), prisvoyenniy(ie) konteyneru zavodom — izgotovitelemSerial number(s) assigned to the container(s) by the manufacturer5. Tara vazniVes tariTare weight6. Tashqi oʻlchamlari (sm)Narujnie razmeri (sm)External dimensions (cm)7. Konstruksiyaning asosiy xususiyatlari (material tipi, konstruksiya turi va boshqalar)Osnovnie xarakteristiki konstruksii (vid materialov, tip konstruksii i t.d.)Essential characteristics of structure (nature of material, kind of construction, etc.)8. Yuqorida keltirilgan konteyner(lar)ga lavhani oʻrnatish ruxsat etilgan (ishlab chiqaruvchi tashkilot nomi va manzili) berildiVidano (nazvaniye i adres zavoda-izgotovitelya), kotoromu razresheno prikreplyat tablichku o dopushenii na ukazannom(ix) vishe konteynere (ax).Issued to (applicants name and address), who is authorized to affix an approval plate to each container of the approved design type manufactured by him,......................................................................................................................................................................(joyi / mesto / place)(sana / data / date)..................................................................................................................................................................................(guvohnoma beradigan muassasa yoki tashkilotning muhri va imzosi / podpis i pechat uchrejdeniya ili organizatsii, vidayushego(yey) svidetelstvo / signature and stamp of issuing service or organization)__________________________* ruxsat etilgani toʻgʻrisidagi lavhada koʻrsatilishi lozim boʻlgan harf va raqamlar koʻrsatilsin (XYT Konvensiyasi 7-ilova II qism 5b-bandi)* ukazat bukvi i sifri, kotorie budut prostavlyatsya na tablichke o dopushenii (sm. podpunkt 5b chasti II prilojeniya 7 Konvensii MDP)* insert the letters and figures, which are to be marked on the approval plate (see Annex 7, Part II, paragraph 5 (b) to the TIR Convention orqa qismidagi ogohlantirishni qarang / sm. preduprejdeniye na oborote / Important notice overleafDIQQAT !(1975-yilgi XYT daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasi 7-ilova II qismi 6 va 7-bandlari)6. Agar konteyner ruxsat berish tartibi bilan qoʻyilgan texnik talablarga boshqa javob bermasa, u holda, bojxona muhrlari va plombalari ostida tashishlar uchun qoʻllashdan avval, u ushbu texnik talablarga qayta javob berishi uchun shunday tarzda unga ruxsat berish uchun asos boʻlib xizmat qilgan holatga keltirilishi kerak boʻladi.7. Agar konteynerning asosiy xarakteristikalari oʻzgartirilgan boʻlsa, ushbu konteynerga ruxsat berish oʻz kuchini yoʻqotadi, va u bojxona muhrlari va plombalari ostida yuklarni tashish uchun qoʻllashdan avval vakolatli organ tomonidan yangi ruxsat berish predmeti boʻlib qolishi kerak.VNIMANIYE !(Punkti 6 i 7 chasti II prilojeniya 7 k Tamojennoy konvensii o mejdunarodnoy perevozke gruzov s primeneniyem knijki MDP, 1975 g.)6. Yesli konteyner ne otvechayet bolshe texnicheskim trebovaniyam, predpisannim protseduroy dopusheniya, to, prejde chem ispolzovatsya dlya perevozok pod tamojennimi pechatyami i plombami, on doljen bit priveden v sostoyaniye, poslujivshim osnovaniyem dlya yego dopusheniya, takim obrazom, chtobi vnov otvechat etim texnicheskim trebovaniyam.7. Yesli osnovnie xarakteristiki konteynera izmeneni, dopusheniye etogo konteynera teryayet silu, i on doljen stat predmetom novogo dopusheniya kompetentnim organom, prejde chem ispolzovatsya dlya perevozki gruzov pod tamojennimi pechatyami i plombami.IMPORTANT NOTICE(Annex 7, Part II, paragraphs 6 and 7, to the Customs Convention on the International Transport of Goods under cover of TIR Carnets, 1975)6. If a container no longer complies with the technical conditions prescribed for its approval, it shall, before it can be used for the transport of goods under Customs seal, be restored to the condition which had justified its approval, so as to comply again with the said technical conditions.7. If the essential characteristics of a container are changed the container shall cease to be covered by the approval and shall be re-approved by the competent authority before it can be used for the transport of goods under Customs seal. 1975 yil 14 noyabrdagi XYT KonvensiyasiKonvensiya MDP ot 14-noyabrya 1975 godaTIR Convention of 14 November 1975Konstruksiyaning turi boʻyicha ruxsat berilganligi toʻgʻrisida guvohnomaSvidetelstvo o dopushenii po tipu konstruksiiCertificate of approval by design type1. Guvohnoma raqami*Nomer svidetelstva*...........................................................................................................................Certificate №*2. Qoʻyidagi koʻrsatilgan konteynerlar turi hamda ushbu konstruksiya boʻyicha ishlab chiqarilgan konteynerlarga bojxona muhri va plombalari ostida tovarlarni tashishga ruxsat berilganligi tasdiqlanmoqdaUdostoveryayetsya, chto opisanniy nije tip konteynera dopushen k perevozke i chto konteyneri, izgotovlennie soglasno etomu tipu, mogut bit dopusheni k perevozke gruzov pod tamojennimi pechatyami i plombamiThis is to certify that the container design type described below has been approved and that containers manufactured to this type can be accepted for the transport of goods under Customs seal.3. Konteyner(lar) turi Rod konteynera(ov).................................................................................................................................Kind of container(s)4. Konstruksiya turining farqlash raqam yoki harflariOpoznavatelnie sifri ili bukvi tipa konstruksii.....................................................................Identification number of letters of the design type5. Chizmalarning farqlash raqamlariOpoznavatelniy nomer chertejey.......................................................................................................Identification number of the working drawings6. Konstruksiya tarifining farqlash raqamiOpoznavatelniy nomer opisaniy konstruksii................................................................................Identification number of the design specifications7. Tara vazniVes tariTare weight8. Tashqi oʻlchamlari (sm)Narujnie razmeri (sm)External dimensions (cm)9. Konstruksiyaning asosiy xususiyatlari (material turi, kontruksiya turi va boshqalar)Osnovnie xarakteristiki konstruksii (vid materialov, tip konstruksii i t.d.)Essential characteristics of structure (nature of material, kind of construction, etc.)10. Mazkur guvohnoma yuqorida koʻrsatilgan chizma va tarif boʻyicha ishlab chiqarilgan barcha konteynerlar uchun amal qiladi.Nastoyasheye svidetelstvo deystvitelno dlya vsex konteynerov, izgotovlennix v sootvetstvii s ukazannimi vishe chertejami i opisaniyami konstruksii.This certificate is valid for all containers manufactured in conformity with the drawings and specifications referred to above.11. Yuqorida keltirilgan konteyner (lar)ga lavhani oʻrnatish ruxsat etilgan (ishlab chiqaruvchi tashkilot nomi va manzili) berildiVidano (nazvaniye i adres zavoda-izgotovitelya), kotoromu razresheno prikreplyat tablichku o dopushenii na ukazannom(ix) vishe konteynere(ax).Issued to (applicants name and address), who is authorized to affix an approval plate to each container of the approved design type manufactured by him,.......................................................................................................................................................(joyi / mesto / place)(sana / data / date)...................................................................................................................... ............. ........................................(guvohnomani bergan muassasa yoki tashkilotning imzosi va muhri / podpis i pechat uchrejdeniya ili organizatsii, vidayushego(yey) svidetelstvo / signature and stamp of issuing service or organization)__________________________* ruxsat etilgani toʻgʻrisidagi lavhada koʻrsatilishi lozim boʻlgan harf va raqamlar koʻrsatilsin (XYT Konvensiyasiga 7-ilova II qism 5 b-bandi)* ukazat bukvi i sifri, kotorie budut prostavlyatsya na tablichke o dopushenii (sm. podpunkt 5 b chasti II prilojeniya 7 Konvensii MDP)* insert the letters and figures, which are to be marked on the approval plate (see Annex 7, Part II, paragraph 5 (b) to the TIR Convention orqa qismidagi ogohlantirishni qarang / sm. preduprejdeniye na oborote / Important notice overleafDIQQAT !(1975-yilgi XYT daftarchasini qoʻllagan holda yuklarni xalqaro tashish toʻgʻrisidagi Bojxona konvensiyasi 7-ilovaning II qismi 6 va 7-bandlari)6. Agar konteyner ruxsat berish tartibi bilan qoʻyilgan texnik talablarga boshqa javob bermasa, u holda, bojxona muhrlari va plombalari ostida tashishlar uchun qoʻllashdan avval, u ushbu texnik talablarga qayta javob berishi uchun shunday tarzda unga ruxsat berish uchun asos boʻlib xizmat qilgan holatga keltirilishi kerak boʻladi.7. Agar konteynerning asosiy xarakteristikalari oʻzgartirilgan boʻlsa, ushbu konteynerga ruxsat berish oʻz kuchini yoʻqotadi va u bojxona muhrlari va plombalari ostida yuklarni tashish uchun qoʻllashdan avval vakolatli organ tomonidan yangi ruxsat berish predmeti boʻlib qolishi kerak.VNIMANIYE !(Punkti 6 i 7 chasti II prilojeniya 7 k Tamojennoy konvensii o mejdunarodnoy perevozke gruzov s primeneniyem knijki MDP, 1975 g.)6. Yesli konteyner ne otvechayet bolshe texnicheskim trebovaniyam, predpisannim protseduroy dopusheniya, to, prejde chem ispolzovatsya dlya perevozok pod tamojennimi pechatyami i plombami, on doljen bit priveden v sostoyaniye, poslujivshim osnovaniyem dlya yego dopusheniya, takim obrazom, chtobi vnov otvechat etim texnicheskim trebovaniyam.7. Yesli osnovnie xarakteristiki konteynera izmeneni, dopusheniye etogo konteynera teryayet silu, i on doljen stat predmetom novogo dopusheniya kompetentnim organom, prejde chem ispolzovatsya dlya perevozki gruzov pod tamojennimi pechatyami i plombami.IMPORTANT NOTICE(Annex 7, Part II, paragraphs 6 and 7, to the Customs Convention on the International Transport of Goods under cover of TIR Carnets, 1975)6. If a container no longer complies with the technical conditions prescribed for its approval, it shall, before it can be used for the transport of goods under Customs seal, be restored to the condition which had justified its approval, so as to comply again with the said technical conditions.7. If the essential characteristics of a container are changed the container shall cease to be covered by the approval and shall be re-approved by the competent authority before it can be used for the transport of goods under Customs seal. 1. Vazirlar Mahkamasining “Xalqaro yoʻllarda tashish daftarchasidan foydalanish uchun ruxsatnoma berish tartibi toʻgʻrisidagi nizomni tasdiqlash haqida” 2017-yil 12-iyuldagi 489-son qarori (Oʻzbekiston Respublikasi QT, 2017-y., 7-son, 142-modda). 2. Vazirlar Mahkamasining “Davlat bojxona xizmati organlari xodimlarini mehnatiga haq toʻlash tizimini yanada takomillashtirish chora-tadbirlari toʻgʻrisida” 2017-yil 14-sentabrdagi 721-son qarori. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2017-yil 9-oktabrdagi 810-son qaroriga 1-ilovaning 38-bandi. 4. Vazirlar Mahkamasining “Oʻzagrosugʻurta” aksiyadorlik jamiyati aktivlaridan samarali foydalanishga doir qoʻshimcha chora-tadbirlar toʻgʻrisida” 2018-yil 24-sentabrdagi 757-son qarorining 5-bandi. 5. Vazirlar Mahkamasining “Xorijiy avtotashuvchilarni Xalqaro yoʻllarda tashish kitobchasini qoʻllagan holda yuklarni xalqaro tashish toʻgʻrisidagi bojxona konvensiyasi nizomlaridan Oʻzbekiston Respublikasi hududida foydalanish huquqidan mahrum qilish va bunday huquqni tiklash tartibi toʻgʻrisidagi nizomni tasdiqlash haqida” 2018-yil 17-avgustdagi 673-son qarori. 6. Vazirlar Mahkamasining “Yuklarni xalqaro yoʻllarda tashish daftarchasidan foydalanishga ruxsat berish tartibi toʻgʻrisidagi nizomga oʻzgartirish va qoʻshimchalar kiritish toʻgʻrisida” 2018-yil 4-oktabrdagi 790-son qarori. 7. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar va qoʻshimchalar kiritish toʻgʻrisida” 2018-yil 29-oktabrdagi 884-son qaroriga ilovaning 51-bandi. 8. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2019-yil 10-avgustdagi 661-son qaroriga ilovaning 48-bandi. 9. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2019-yil 28-dekabrdagi 1046-son qaroriga ilovaning 178-bandi. 10. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2020-yil 8-maydagi 271-son qaroriga 1-ilovaning 47-bandi.